text
stringlengths 175
11.3k
| summary
stringlengths 18
344
|
|---|---|
مرا من مدينة بينساكولا الأمريكية بفلوريدا شعلات العافية في دار حبيبها بعدما حصلاتو كيخونها مع امرأة أخرى. البوليس شدو تيتو مور لي عندها 47 عام، بتهمة إحراق متعمد من الدرجة الأولى ودخلوها للحبس في مقاطعة إسكامبيا مع فرصة إطلاق سراحها بكفالة كتوصل لـ25 ألف دولار. رجال الإطفاء لقاو مور حدا الدار لي شاعلة فيها العافية مع 9 ديال الصباح، وقالت أنها كانت ساكنة فيها قبل ما تحول لدار اخرى حيت حصلات حبيبها كيخونها.
|
حصلاتو كيخونها.. مرا انتاقمات من صاحبها أشد انتقام
|
نهار الجمعة بدا برنامج جديد على قناة tf1 سميتو “Duos mystères ” كيجمع المغنيين لي كيديرو ديو مع بعضياتهم بلاما يعرفو شكون كيغني مع شكون حتى للدقيقة تسعين. من بين ضيوف الحلقة الأولى كان المغربي بلال حساني لي قدر في وقت قصير يولي نجم حقيقي في فرنسا وهادشي قبل نهائيات حفل “اوروفيزيون” لي مثل فيه فرنسا في اسرائيل في ماي 2019. المغني دار ديو مع المغنية الفرنسية ايلين سيكَارا لي عبرات على اعجابها بيه وغناو بجوج أغنية “shallow” ديال ليدي كَاكَا وبرادلي كوبر. بلال غنا بطريقة زوينة، وعبر على سعادتو الكبيرة. بلال حساني تعرض، في البداية ديالو، لبزاف ديال التنمر من عند ناس مكلخين غير حيت مثلي. https://www.instagram.com/tv/CLxWGV5BGID/?igshid=17jy08mfeh3qr
|
المغني المغربي بلال حساني دار بلاصتو ففرانسا وغنا مع ايلين سيكَارا -فيديو
|
نددت ماتسمى الحركة النيجيرية باستمرار تنظيم المغرب في تنظيم مندى كرانس مونتانا في مدينة الداخلة. وحذرت الحركة المعادية للمغرب، جميع السياسيين ورجال الأعمال في نيجيريا لعدم الإستجابة لما أسمته “الفخ”، كما لرفض دعوات الرباط للمشاركة في هذا الحدث العالمي معتبرة ذلك بالأمر الغير القانوني، وهو ما يظهر عدم حياد الحركة في توجهاتها السياسية. يذكر بأنه منذ سنة 2015، ومنتدى كرانس مونتانا يعقد دوراته السنوية، تحت الرعاية السامية لصاحب الجلالة الملك محمد السادس نصره الله، بمدينة الداخلة حول موضوع إفريقيا والتعاون بين دول الجنوب وذلك في سياق النجاح الذي حققته الدورات السابقة. كما سجل منتدى كرانس مونتانا لمدينة الداخلة، منذ مارس 2015 مشاركة أكثر من 6000 مشارك يمثلون أكثر من 170 دولة، حيث قام هؤلاء المؤتمرون بزيارة واكتشاف مدينة الداخلة التي أصبحت مجالا حقيقيا لنموذج جديد لتنمية أفريقيا، وبوابتها نحو أوروبا.
|
لحماق هذا.. حركة نيجيرية كتندد بمواصلة تنظيم منتدى كرانس مونتانا فالداخلة
|
هو إجراء استثنائي غير مسبوق فرضاتو الوضعية الوبائية اللي نتجات على تفشي فيروس “كورونا” المستجد، الحكومة البرتغالية قررات تسوي الأوضاع ديال مجموعة من الحراكَة، بشكل مستعجل، ابتداء من نهار الاثنين الجاي، وكيتعلق الأمر بالمهاجرين اللي كيتسناو تصريح الإقامة، بالإضافة لطالبي اللجوء. تقارير لمواقع برتغالية أكدات بللي الحكومة غادي تعطي للمهاجرين يعمرو واحد الاستمارة، ويديرو فيها المشكلة اللي عندهم والوضعية ديالهم، باش يستافدو من هذ الإجراءات اللي كتتعلق بالاستفادة من الخدمات الصحية والمبيت فحالة وجود أعراض للإصابة ب”كورونا”، أو فحالة وجود أطفال فالوقت اللي المدارس كاملين مسدودين، وباش يستفدو كذلك من معايير حماية العمل والرات، واللي تدارت من أجل تقليص تاثير الوباء على الاقتصاد غالبلاد. المتحدثة باسم وزارة الخارجية فالبرتغال، كلاوديا فيلوسو، قالت فتصريح لوكالة رويترز بللي مايمكنش الناس يتحرمو من حقهم فالصحة فقط لأن الطلب ديالهم باللجوء باقي ما تصادق عليه، هذشي علاش خاص جميع الحقوق ديال المهاجرين تكون محمية ومكفولة. وقبل ما تتخذ الحكومة هذ القرار، مجموعة من الجمعيات الحقوقية المهتمة بشؤون اللاجئين نبهاتها لهذ المسألة، وطلبات منها باش تتدخل فأقرب وقت لتسوية أوضاع المهاجرين. وفالوقت اللي البرتغال اتخذات هذ الإجراء، المهاجرين فدول أخرى مازال مكرفصين، وخصوصا فبريطانيا اللي مجموعة كبيرة منهم عندهم تكوين فالمجال الصحي ومنهم أطباء، لكن منين جاو ليها لقاو راسهم ضاييعين، وخدمو فخدامي خرى، وكاين اللي تشردو. مجموعة من المهاجرين الأطباء طالبو من الحكومة البريطانية باش تلقى ليهم شي حل، خصوصا فهذ الازمة ديال “كورونا” فيروس اللي اجتاحت العالم، وهذشي باش تستفد من التجارب والخبرات ديالهم، وباش تربح اطر صحية تقدر من خلالها تتغلب على الوباء. الأطباء المهاجرين فالنكَليز وجهو نداء للحكومة باش تشوف من خالهم، والاغلبية فيهم خدامين شيافر ديال الطاكسيات، وفيهم اللي خدام يفرق الماكلة ويليفريها، وهذشي حيت السيرورة ديال اعتماد اطباء أجانب شوية مكلفة، وكاتاخد وقت.
|
فالوقت اللي العالم حار مع الحراكَة فأزمة “كورونا”.. البرطقيز قررو يسويو الوضعية ديالهم بشكل استثنائي
|
ول البارح لخميس فتغطيتها لتدشين التي جي ڤي بين الدار البيضاء وطنجة من قبل رئيس فرنسا وملك المغرب٬ نقلت وكالة الانباء المغربية “وكالة المغرب العربي للانباء” ما نشرته الصحف الفرنسية. فهاد الخدمة قدمت “لاماب” وكالة الانباء الفرنسية كمقربة من وزارة الخارجية٬ فكتبت “قالت وكالة (فرانس برس) المقربة من الخارجية الفرنسية في قصاصة من طنجة ان الخط السككي فائق السرعة، هو الاضخم والاسرع في افريقيا، ورمزا ل”عمق” الشراكة بين باريس والرباط” باش الواحد كيقلب على الاطار القانوني لهاد الشركة كيلقى انها مؤسسة خاصة عندها اطار مختالف وانها كتشتاغل بقوانين تجاربة يعني ما عندها علاقة بالخارجية او ما بايناش، لاماب شدات فهاد الوكالة وصافي، بغات تقول باللي تابعة لهاد الوزارة ولمصالحها الخارجية
|
لاماب: ا ف ب مقربة من الخارجية الفرنسية
|
من بعد الصورة مع واليديه بشير عبدو ونزهة الركراكي في الرباط، لبارح حط سعد لمجرد تصويرة من كواليس الكليب ديالو “انساي” مع محمد رمضان اللي عرف نجاح كبير ويقدر قريبا يوصل لمليون مشاهدة في اليوتوب. بان في الصورة سعد گالس وبنت زوينة كتسربيه قهوة، وعلق لمجرد على التصويرة قائلا: زوينة قهِيوة و لكن نص نص ديال المغرب مكاينش بحالها.
|
سعد لمجرد: زوينة قهيوة و لكن نص نص ديال المغرب مكاينش بحالها – تصويرة
|
مراتي جا معاها الإسلام، ولاَّت خطيرة فالتدين ديالها، تاتسول شنو تايقول الله فشي قضية، تانجاوبها، تاتديرها. الحجاب، الصلاة فالوقت، حبسات الموسيقى، تا التلفزة ما كانتش عندنا، لا تصافح الأجنبي. ما تقول غير رابعة العدوية. أنا وكانت تاتخلعني بالحرص ديالها على الدين. بدينا بجوج مرحلة ومستوى جديد ديال الالتزام. رجعت للنشاط بشكل مكثف فالمسجد، تعليم القرآن، خطبة الجمعة، وتعليم الشباب. ولِّيت أنا وياها بحال طالِبان في بلاد الجِرمان. الدين والحصيرة والجنس الحلال. على ذكر الجنس، كنت تاندير العزل، كيفما كانو تايديرو الصحابة، وكنت متيقن أن يلا كتب ليك الله شي حاجة غا توصلك، سواء بعَزل أو عازِل طبي. هاد التدين لكبير غا يتسبب فإيقاد شعلة الشك من جديد. فإطار شرح الدين لزوجتي، كنت تاندير شوية ديال تاحراميَّات. أي حاجة فيها مشكل أخلاقي فالإسلام كنت تانخبيها عليها. كان ممكن نبرّْر، ولكن داك التبرير ما كنتش أنا براسي مقتانع بيه، فَكيفاش غا نقنعها ولا نحس بالراحة يلا خدعتها. شحال من حاجة أنا متأكد كون عرفاتها فديك الوقت، كانت غا تأثر على الإيمان ديالها سَلبًا. زواج الرسول من طفلة صغيرة، حقوق البعل – الزوج – على مراتو، أحاديث بحال إذا دعا الرجل امرأته إلى فراشه فلم تأته، فبات غضبان عليها لعنتها الملائكة حتى تصبح. هي غير مسألة مثنى وثلاث ورباع، للي العالم كلو عارفها، كانت متقبّْلاها غير بزّْز. كان الإسلام ديالها فيه غير داكشي الزوين. الخايب ما عندنا ما نديرو بيه. فداك الوقت نيت، تّْبليت ببرنامج الدردشة الصوتية “الپالتوك”. بديت نعمّْر فغُرف الحوار الإسلامي المسيحي. عاوناتني الدراسة المسيحية فحواراتي مع المسيحيين. حواراتي كانو مختالفين على حوارات الآخرين للي غير سامعين وجامعين نصوص من هنا وهنا. ولِّيت مشرف في أكبر الغرف، تاندير محاضرات فالمسيحيات، ولاَّو تايلقبوني بالشيخ، واخا أنا ما بيني وبين المشْيَخة غير الخير والإحسان. كيفما كنت تانخبي على مراتي أشياء محرجة فالإسلام، كنت فانتقادي للمسيحية تانهرب من أي شيء فيه أخطاء مشتركة بين الإسلام والمسيحية. وليت تانستعمل أشياء وتانتجاهل أشياء، أو بعبارة أخرى تانكذب على راسي! سنوات وأنا على هاد الحال، وردة فعلي دائما كانت هي مضاعفة العبادات، كَوسيلة لمحاربة الشك للي قتلني من الداخل. الدراسة المسيحية ماشي هي للي خرجاتني من الإسلام، ولكن كان ليها تأثير كبير فبداية الشك، داك الشك للي خلاني ندير ما يسمى ب “الاختبار من الخارج”. كيفما قدرت ندرس المسيحية بدون إيمان وعاطفة، قدرت كذلك نشوف فالإسلام بدون إيمان وبدون عاطفة، وبان ليا العيب. قدرت نشوف المسائل اللاإنسانية، اللاأخلاقية، بدون نظارات إسلامية. الإسلام واخا زڭلني ما سرقش حياتي فالبوسنة، ولكن كان ديما تايجيب ليا لمصايب. وحدة منهوم كانت غا تدخلني للحبس، بعد الهجمات ديال 11 شتنبر 2001 فنيويورك، المخابرات الألمانية نتافضو وبداو يقلبو غير فين يشدو. الخلية ديال هامبورغ كان عندها علاقات مع بزاف ديال الجوامع، منهم الجامع ديالنا، أنا تلقيت ديجا جوج من الدراري المغاربة للي كانو معاهم فالخلية، واحد فيهم مازال مشدود لحد الآن فالحبس. للي زاد الطين بَلَّة، هو أنهم مين بحثو فالإيميلات ديالي، لقاوني كنت مشتارك فمجموعة ديال newsletters – الرسائل الإخبارية الإلكترونية – الجهادية، للي تايسيفطو ديما الأخبار ديال الجهاد فالعالم، وتايسيفطو ليك بلانات كيفاش تصوب قنيبيلات يدوية وما جاورها! عاقل دخلت واحد النهار من الجامعة، تانلقا تليفون الدار عامر بالميساجات، عدد من الصحف والقنوات الألمانية متاصلين بيا باش يديرو معايا حوار. يا لطيف ياستار! ألمانيا كلها ركبات فيها حمَّى البحث عن الخلايا الإرهابية النائمة. أنا واقيلا كنت فجميع لوائح المخابرات. دازت ليَّام، ما جاوبت حد، تا لواحد الصباح غادي نشد التّْران، تايوقف عليا رجل شديد السواد، لا هو بيض، غير حوايجو للي كحلين، وراني البطاقة ديالو ما قشبلت فيها والو، شي جهاز أمني الماني. قال ليا واش ممكن نهدرو دقيقة، قلت ليه خاصني نشد التران، قال ليا ما غا ناخذش بزاف من وقتك، قلت ليه سير عالله وأنا مرعود. ريحنا فواحد القنت خاوي ديال مقهى صغير تما – واش نتا مع الاندماج – integration؟ – شنو؟ – إندماج المسلمين فالمجتمع الألماني – طبعا طبعا كلام المخزن هو لكبير! – شنو الأنشطة للي تاتديرو فالجامع؟ – تانديرو الصلوات ديالنا وتانحتافلو بالأعياد يمكن عرفني طالق عليه السلوڭية سوّْلني نيشان – شنو رأيك فألمانيا والألمان؟ – كلشي زوين، العام زين أخويا – شكرا على وقتك، يوم سعيد – يوم سعيد لهلا يوريني وجهك عوتاني! سمحت فالتران، رجعت للدار عاودت لمراتي شنو وقع. قالت ليا ما عندك مناش تخاف الله غا يحميك. قلت ليها فخاطري همم.. غا يحميني؟ الأبرياء للي تايطراو ليهم الوَيْلات يوميا شكون تايحميهم؟ استغفرت الله، ونقصت من النشاط فالجامع. الألمان ولاَّو عندهم مخبرين ديالهم، تايمشيو للجوامع وتايسجلو خطب الجمعة. للي خاف نجا. ولِّيت محافظ غير على تعليم شباب المسجد. شحال من برهوش ألماني مسكين ما بيه ما عليه، جا للجامع غير على ود صحابو لمسلمين، صدق ناطق الشهادة! دخل كافر، خرج مسلم، إسلام “فاست فوود” وجبات سريعة!
|
مذكرات كافر مغربي -41-:مراتي الالمانية ولاَّت خطيرة فالتدين ديالها، تاتسول شنو تايقول الله فشي قضية، تانجاوبها، تاتديرها. الحجاب، الصلاة فالوقت، حبسات الموسيقى، تا التلفزة ما كانتش عندنا، لا تصافح الأجنبي. ما تقول غير رابعة العدوية
|
الممثل يعقوب أندرسون، صاحب شخصية قائد جيوش داناريس تارگاريان الملقبة ب”أم التنانين” في مسلسل “كَيم اوف ثرونز” كشف سبب عدم قتله لشخصية جون سنو في الحلقة الأخيرة من المسلسل. وقال أندرسون في مهرجان “كوميك كون”، أنه عبر على شخصيتو، ومابغاش العنف يكون هو نهاية القصة وخلا جون سنو حي يرزق. وواخة العلاقة بيناتهم في المسلسل كانت مامزياناش، قائد جيش أم التنانين قرر يخلي مصير جون سنو للقدر ولأمراء المملكة. والمسلسل كان عندو تأثير كبير على الممثلين ولحد الآن البطل كيت هارينگتون لي مثل شخصية جون سنو كيتعالج من الإدمان على الشراب والستريس، من بعد الانتهاء من تصوير وعرض المسلسل. وكان الموسم الأخير من المسلسل عصب بزاف ديال المعجبين ودارو عريضة سينياها أكثر من مليون معجب غاضب وطالبو بإعادة كتابة الموسم الأخير من المسلسل.
|
قائد جيوش داناريس “أم التنانين” ف”كَيم أوف ثرونز” كشف علاش ماقتلش جون سنو
|
واخا الأمر مازال في يد القضاء، إلا أن دنيا باطمة اتاهمات سعيدة شرف بأن عندها يد في قضية اعتقال ختها وبالمصائب لي نزلات عليها بسبب تورطها في ملف “حمزة مون بيبي”. مصادر قريبة من دنيا قالت لـ”كود” بأن دنيا دخلات في اكتئاب ولي مشا عندها للدار كتبكي وتحلف ليه بأنه ما عندها علاقة بقضية “حمزة مون بيبي”، وعيشة عياش لي حتى هي مشدودة في الحبس قالت ليهم أن دنيا ما عندها علاقة بالحساب. دنيا كتتاهم سعيدة شرف وعلاقاتها مع الناس الفوق كيف كتقول، فكون ختها تشدات، ماشي لأن عيشة عياش اعترفت عليها.
|
حمزة مون بيبي.. دنيا باطمة كتتاهم سعيدة شرف أنها سبب دخول ختها ابتسام للحبس
|
في الوقت اللي كيتشكاو ناس ف قنيطرة من “الروينة” لي واقعة ف قضية توزيع الرخص الاستثنائية للتنقل خارج المدينة، عامل إقليم القنيطرة كيواجه أسوأ أيامه بسبب بؤرة لالة ميمونة، خصوصا بعد ظهور إصابات جديدة. اليوم كاين حديث عن بؤرة صناعية في منطقة لالة ميمونة غايكون تسجلو فيها أكثر من 100 إصابة، هاد المنطقة سبق ليها قبل أيام أن سجلت 29 حالة ببؤرة صناعية. مرسوم الطوارئ عطا الصلاحيات للولاة والعمال باش يديرو الحجر على منطقة معينة. السؤال لي كيطرحوه المتتبعين علاش مداروش الحجر على منطقة لالة ميمونة. هذا خطأ فادح حسب متتبعين. معطيات حصلت عليها “كود” من مصادر بالمدينة تفيد بأن من أخطاء العامل كذلك هو تكليف موظف متقاعد بالرخص الاستثنائية تشكاو منو ناس بزاف، مثلا غير اليوم فالصباح مبغاش يعطي رخصة التنقل إلى الرباط لـ”إطار طبي” وقاليه خصك تجيب ورقة من مندوبية الصحة بالقنيطرة، بالرغم من أن هذا الاطار عندو رونديفو مع طبيب ديالو ولي هو ايضا أستاذ ديالو سابقا ف كلية الطب بالرباط.
|
بؤرة “لالة ميمونة”.. عامل القنيطرة في قفص الاتهام ومتتبعون: علاش مدارش الحجر على المنقطة
|
وأخيرا تمكنت المصالح ديال الجدارمية والسلطات المحلية بمدينة شفشاون من العثور على سائح كندي من أصول عراقية كان اختفى عن الأنظار في رحلة سياحية بين المدينة. الاختفاء ديالو خلف استنفار كبير ب المنطقة. وحسب مصادر محلية، لـ”كود”، فإن هاد السائح اللّي عزيز عليه تسلق الجبال كان اختفى عن الأنظار في جبال “تسملال” اللي كتعاني من وعورة التضاريس، مشيرا إلى أن هاد السائح الأربعيني قضى أزيد من ليلة كاملة وسط أجواء قاسية.
|
الاختفاء ديال سائح كندي فجبال الريف دوّخ الجدارمية
|
فاس مدينة أصلا كانت كتعاني سياحيا، داك التاريخ ديالها والعراقة والمآثر كولشي كان مقتول ومهمل وبلا خطة واضحة لإنقاذ المدينة أو الترويج ليها، ورغم تكالب وتعاقب المسيرين الفاسدين عليها بقى ديما في فاس مايجلب بعض السياح لي عايشين معاهم الناس في المدينة القديمة، ولكن ملي جات كورونا صافي جمعات وطوات مع السياحة في هاد المدينة وفي المغرب، وبالخصوص فاس تضررات وتضررو الناس ديالها، وتزادت ازمة كورونا على أزمة الإهمال وغياب نظرة ومشاريع تنموية سياحية حقيقية لي ترد من المدينة القديمة ديال فاس منافس حقيقي لمراكش. تخايل معايا هاد لقوادة كلها ومافكر المجلس الجهوي للسياحة إلا في سعد المجرد المتهم بإغتصاب جوج بنات في فرنسا في أنه يروج للسياحة في جهة مكناس فاس، دابا شنو الميساج لي غادي تفهمو شابة فرنسية باغا تزور فاس وتشوف سعد المجرد هو لي كيروج للسياحة فهاد المدينة والجهة، غادي تتخايل الأمر عبارة عن مصيدة أو مكيدة أو على الأقل مزحة سمجة، حيت هادي عمرها طرات في العالم أنه يكون واحد متابع بالإغتصاب والقضية ديالو باقا في المحاكم، ومع ذلك يروج للسياحة ويكون وجه يعتمد عليه لتشجيع السياح يزورو المغرب، هذا راه إشهار لسعد عوض لمدينة فاس، وهادي حملة لتلميع صورتو والترويج ليها ماشي لترويج السياحة هنا. سعد المجرد كواحد متابع بجوج تهم ديال الإغتصاب فراه الحاجة الوحيدة لي يمكن يروج ليها هي شي موقع فالديب ويب ماشي يروج للسياحة في جهة فاس مكناس، ويتسارى على لوطيلات والرياضات هو والمرافقين ديالو ويستقبلوهم الناس ويتصورو معاهم، دابا إينا صورة باغين نبينو للعالم ولفرنسا بالخصوص لأنها أكثر دولة كتجينا السياحة منها، البلاد لي كيجيونا منها أكثر عدد ديال السياح هي نفسها البلاد لي متهم فيها سعد المجرد بالإغتصاب إذن ملي يعيط ليه المجلس الجهوي للسياحة بفاس باش يروج للساحة فهاد المنطقة كيفاش غادي يفهمو الفرنسيين هاد الأمر، واش مجلس الجهة ماسوقوش في الضحايا الفرنسيات المفترضين وفي نفس الوقت مستهدف بحالهم باش يجيو يديرو السياحة هنا بوجه واحد متابع بالإغتصاب عندهم، هادي راه تجيب حمق من الزنقة مايديرهاش.
|
سعد المجرد كواحد متابع بجوج تهم ديال الإغتصاب فراه الحاجة الوحيدة لي يمكن يروج ليها هي شي موقع فالديب ويب ماشي يروج للسياحة في جهة فاس مكناس
|
ليلة فرحة التاهل اليوم بملعب هوفويت بوانيي بابيدجان بالكوت ديفوار ما كملاتش لكلشي. شي تضرب شي تكريسا شي تكرفص. “كود” عاينت الاعتداء على بودريقة الرئيس السابق للرجاء حتى طاح. كاين فيديو غاديين نخرجوه من بعد. بودريقة بغى يدخل بعد انتهاء المباراة ودفعو شي حد من القوات العمومية الايفوارية. طاح وكمدها فعظيماتو وما نفعش معاه تقديمو باللي عضو جامعي. واش سابق ولا حالي. ما عقلتش. بنت المدرب ديال الاسود رونار تكرفسات وضربها شي حد من هاديك القوات ودفع حتى الهيفتي طبيب المنتخب. اما شي صحافيين فكرفسو بزاف بعد ما سالى الماتش. شي مشى ليه ايفون ديالو وشي مشى ليه الباسبور وشي مشى ليه البزطام. التكرفيس عايناتو كود خايب. هو بدا من الاول. بعد الاعتداء اللي تعرض ليه فوزي لقجع رئيس الجامعة من قبل ناس الجامعة الايفوارية. اعتداء متخلف
|
يوميات ابيدجان: ليلة الفرحة كريساو لمغاربة: بوليس الكوت ديفوار ضرب بنت رونار ودفع بودريقة ونوضها مع لقجع ولاح طبيب المنتخب وصحافيين مشاو ليهم التلفونات وحتى الباسبورات
|
شاركت الفنانة لطيفة رأفت فرحة خاصة مع المتتبعين ديالها، بعدما تم عقد قران بنت ختها في بيت الأم ديالها. ونشرت لطيفة رأفت صورة من حفل عقد القران ديال ابنة الأخت ديالها، وعلقت عليها بـ”اليوم بمشيئة الله تم عقد قران ابنة أختي وابنتي الغالية في جو عائلي يملؤه الحذر..” لطيفة عندها علاقة خاصة مع ولاد خوتها، لدرجة أنها عندها لقب “ماما” وسط العائلة وكلشي كيعيط ليها بيه.
|
الفرحة فبيت الفنانة لطيفة رأفت.. والحيطة والحذر من كورونا حاضرين
|
قال قيادي بارز في الأمانة العامة لحزب “العدالة والتنمية”، في اتصال مع “كود”، أن “مسألة التعامل مع الأخطاء ديال أي قيادي أو وزير كينتمي لهاد الحزب، كنربطوه بالسياق العام”، مضيفا :”مهما كان إذا ثبت الخطأ خصو يتعالج” وذلك في جوابه على سؤال “كود” بخصوص القضية المثارة حول التصريحات بالمستخدمين فCNSS. وأوضح ذات القيادي لـ”كود” أن “الأمور يجب أن تكون عقولة وإذا ثبت الخطأ راه كاينا اجراءات جاري بها العمل وحنا مكنشوفوش إلى الدقة في الخطأ مع استحضار أن قضيتي الرميد وامكراز عندهم سياقات معينة”. وأكد ذات المصدر أن “الحزب دائما كيدير النقد الذاتي والى وقعنا ف اخطاء غاندير نقد ذاتي ونصلحوها”. وأشار المتحدث أن الأغلبية ف القطاع غير المهيكل مكيرصحوش بالمستخدمين ومكينخرطوش ف صندوق الضمان الاجتماعي، معتبرا أن “هاد الاشكال راه عالمي ماشي غير المغرب، وكاين تجارب دولية باش نتجاوزوه لأن مسألة الحماية الاجتماعية للمستخدمين ماشي ساهلة وتكلفة الالتزامات كبيرة ويمكن خاصها مراجعة باش كولشي يصرح”.
|
قضية عدم التصريح فـCNSS..قيادي فـ”البي جي دي” لـ”كود”: إذا ثبت الخطأ خصو يتعالج والأغلبية ف القطاع غير المهيكل مكيصرحوش
|
اختار لاعب كرة القدم كيلور أنتونيو نافاس غامبوا، لي كيلعب كحارس مرمى ديال الريال مدريد، المغرب باش يحتافل بنويل ويكمل سنة 2018. وكيف العادة المشاهير كيختارو مدينة سبعة رجال، لي مشمشة وجوها زوين. ولي كيقول المغرب ومراكش كيقول الماكلة، وكيلور اختار شاف موحا باش يتذوق الطنجية.
|
حارس مرمى ريال مدريد اختار المغرب باش يحتافل بنهاية 2018
|
مشاكل فالخضرا اللي دات البطولة. فبعد استقالة يوسف السفري مساعد مدرب الرجاء٬ اعلن عن استقالة هاد المرة رئيس الناي. فقد كشف “راديو مارس” على موقعه على الانترنيت ان الزيات خبر اعضاء المكتب المسير باستقالتو فاجتماع مازال مستمر دابا. وحسب الاذاعة اللي جابت لخبار فان الزيات برر هاد الشي ب”اسباب شخصية” واكدت انه غادي ببقى رئيس “غاية انعقاد الجمع العام الاستثنائي، والذي سيتم تحديده في الساعات القليلة المقبلة”. هاد الشي جا فاجتماع كان الزيات هو اللي دعا ليه تقول الاذاعة نفسها الرجا عندها مشاكل فالفلوس وغادي يكون هادا هو السبب الحقيقي٬ خاصة ان جمهور الخضرا كيطلب لعابة كثار =انتدابات= ما كاينش فلوسهم طبعا واخا المكتب المسير للرجاء رفض هاد الاستقالة موحالش الزيات غادي يتراجع عليها
|
اش واقع للخضرا. رئيسها الزيات استاقل فاجتماع عاجل وبرر هاد الشي ب”اسباب شخصية”
|
كشفات دراسة بريطانية حديثة، أن بقاء الأطفال فبيئة نظيفة بعيدا عن الجراثيم، يمكن يرفع إحتمالات الإصابة بنوع خطير من سرطان الدم. وقالو باحثون من معهد أبحاث السرطان فلندن، أن الأطفال المعرضين جينيا باش يتصابو بسرطان الدم الليمفاوي الحاد، أكثر عرضة للإصابة به، إذا تمنعو من التعرض للجراثيم. وحللو الباحثون مجموعة دراسات، بما فيها، دراسة دارت على فئران مهيأة وراثياً للإصابة بسرطان الدم اللمفاوي، وحطوها فبيئة خالية من الجراثيم، فتطور المرض عندهم . وكتشير الأبحاث السابقة، إلى أن الأطفال الي كيمشيو للحضانة، أقل عرضة ب 30% للإصابة بالمرض، نظراً لإلتقاطهم العدوى لي كتنقل من الأطفال الآخرين، الشيء لي كيؤدي لتعزيز جهاز المناعة عندهم .
|
خليو ولادكم يتوسخو مرة مرة. دراسة: شوية ديال الوسخ يقدر يحمي الدراري الصغار من أمراض خطيرة ويقوي مناعتهم
|
جولة جديدة تربحات ضد معركة “كورونا فيروس”. هاد الجولة جاتنا من بريطانيا. عقار جديد ورخيص اسمو ديكساميثازون نقد عدد من مرضى فيهم كورونا فيروس كانت حالتهم حرجة فبريطانيا. حسب البي بي سي فان هاد العقار راه “تطور كبير” فالمعركة ضد هاد الفيروس. قوتو وفق البي بي سي انو يقلل من احتمال الوفاة بالفيروس لهادوك اللي دايرين ليهم اجهزة تنفس صناعية ب33 بالمائة ويقلل نسبة الوفاة بين المرضى اللي كيديرو ليهم الأكسجين بنسبة الخمس. هاد الدوا ما كيتعطاش للحالات البسيطة. دراسة لاوكسفورد مشات حتى ان هاد العقار كون استعملوه كان غادي ينقد 5 الاف غير بالنگليز. العقار كيحد من الالتهابات الحادة وقدر يقاوم هاد الفيروس وفق نفس الدراسة، اضراب كتمس جهاز المناعة. الدراسة دارت على 2000 مصاب بالفيروس وتقارنو بحالة 4 الاف ما شربوش هاد الدوا والنتيجة انو نقد حياة 28-40 في المئة من المرضى اللي دايرين ليهم أجهزة التنفس، زيد عليها ما بين 20-25 في المئة من المرضى اللي كانو يحتاجو للاوكسجين. دابا كاين دوا اخر اسمو رمديسيفير مضاد للفيروسات كيجربوه وقدر يختاصر مدة التعافي.
|
هادي فصالح الدول الفقيرة. جولة جديدة تربحات ضد معركة “كورونا فيروس” . ديكساميثازون دوا معجزة: رخيص ونقد حياة كثار
|
كشفت المديرية العامة للأمن الوطني أنها سجلات 39 إصابة مؤكدة في صفوف البوليس على الصعيد الوطني، منذ رصد جائحة كورونا المستجد. هاد البوليس فيهم 8 اللّي تشفاو بشكل نهائي بعد تحاليل مخبرية، والباقي كيخضعو دبا للرعاية الطبية ولحالة العزل الصحي، في انتظار تماثلهم للشفاء. المديرية شددت، في بلاغ لها، توصلات بيه “كود”، على أنها تتخذ كافة التدابير الوقائية والاحتياطات اللازمة لحماية البوليس أثناء مزاولتهم لمهامهم، المتمثلة في حماية الأشخاص والممتلكات وضمان فرض حالة الطوارئ الصحية. كما أكدت في المقابل بأن مصلحة الوطن وضمان الأمن الصحي للمواطنات والمواطنين هما الهدف الأسمى والغاية الأساسية التي ينشدها جميع البوليس ف المغرب.
|
39 بوليسي تقاصو بـ”كورونا” فالمغرب وموضوعين ف العزل الصحي: فيهم 8 تشفاو من الفيروس
|
تلقحو فالمغرب ضد فيروس كورونا المستجد، فحدود اليوم الجمعة، 4169133 بالجرعة اللولة، و1224959 خداو الجرعة الثانية منهار بدات حملة التلقيح. وحسب نشرة كوفيد 19 اليومية، تقاسو اليوم 431 واحد من أصل 13082 واحد دار التحليلة، ووصل عدد المصابين فالمجموع ل488181. وصل مؤشر الإصابة التراكمي ل1342,8 لكل 100 ألف نسمة، بمعدل 1,2 لكل 100 ألف نسمة فهذ 24 ساعة. واليوم ماتو 4، ووصل هكذا عدد دالوفيات ل8716، بنسبة إماتة ديال 1,8 فالمية. وتشافاو اليوم 681، ووصل الإجمالي ل474938 حالة، بنسبة تعافي ديال 97,3 فالمية. ونزلو عدد الحالات النشيطة ل4527، وعدد الحالات الحرجة ل398 حالة، ومعمرين دابا أسرة الإنعاش بنسبة 12,6 فالمية. ومن الحالات الخطيرة، 34 تدهورات حالتهم اليوم، و21 تحت التنفس الاصطناعي الاختراقي. وكتتوزع الإصابات والوفيات الجديدة على الجهات والأقاليم هكذا: وهذا المنحى الوبائي اليومي:
|
حصيلة كورونا والفاكسان اليوم: 4 مليون و169 خداو اللقاح و4 ماتو
|
فهذ الجزء الرابع والأخير من هذ السلسلة رصدنا لقراء “كود” أهم الإضرابات على الماكلة اللي داروها معتقلي الريف فسنة 2020. هذ العام تميز بجوج إضرابات رئيسية، الإضراب اللول كان فيه 27 يوم، والثاني 25، وهذ الإضرابات بجوج داروها المعتقلين أحمجيق والزفزافي فنفس الفترات، اللي تزامنات معاها اضرابات خفيفة لمعتقلين آخرين، وإضراب ربيع الأبلق التضامني واخا خرج من الحبس، بالإضرابات بعض الحقوقيين الرمزية. ف28 يناير 2020، خرجات جمعية “ثافرا” للوفاء والتضامن تقول أن 4 دالمعتقلين على خلفية أحداث الحسيمة كيستعدو يديرو إضراب عن الطعام من جديد، وهوما محمد حاكي ووسيم البوساتي وزكرياء أضهشور وسمير إغيد، لكن من بعد ما أكدات حتى شي جهة هذ الخبر. الزفزافي: أجمل حاجة فالحياة هي القرب من لقاء الله ف19 فبراير من هذ العام، قالت نفس الجمعية أن ناصر الزفزافي ونبيل أحمجيق بداو الإضراب، من بعد تدهور حالتهم الصحية بسبب الحساسية وحريق الراس بحبس راس الما ففاس، من بعد خرجات مندوبية السجون تنفي وتقول أن حتى واحد فيهم ماداير إضراب. ف2 مارس، خرج الاب ديال الزفزافي يأكد الإضراب ديال ولدو، وقال أنه قاليه بأن “أجمل حاجة فالحياة هي فاش كيحس الإنسان بقرب لقاء ربه”، وأنه دوز 13 يوم دالإضراب، على عكس ما قالت المندوبية. إضراب حقوقي تضامني ف5 مارس، قررات عائلات المعتقلين ونشطاء وحقوقيين أنهم يديرو إضراب عن الطعام لمدة 48 ساعة، تضامنا مع معتقلي الريفو بداوه ف13 مارس واستمر حتى للغدليه 14 مارس 2020. ف15 مارس، خرجو شقيق أحمجيق والأب ديال الزفزافي كيقولو بأن المعتقلين بجوج مضربات عن الطعام هذي 26 يوم، وكيطالبو باش يكون تدخل باش عتقوههم. وف16 مارس قررو أحمجيق والزفزافي يرفعو الإضراب ديالهم، بعدما تلاقاو شي مسؤولين واعدوهم ينفذو مطالبهم، من بعد27 يوم ديال الجوع. الأبلق داير إضراب واخا خرج من الحبس ف13 غشت 2020، قرر الزفزافي وأحمجيق يديرو إضراب عن الطعام مرة خرى فراس الما، كيف علن على هذشي أب “أيقونة الحراك”، وتبعوهم ف19 محمد حاكي وزكرياء أضهشور فسجن كَرسيف، وحتى ربيع الأبلق، واخا تفرج عليه بعفو ملكي مؤخرا، كيف قالو العائلات. ودار كل من الزفزافي أحمجيق نداء باش يتضامنو معاهم العائلات والحقوقيين، ويديرو إضراب عن الطعام ف23 و24 غشت 2020. وف26 غشت، مديرية السجون خرجات ببلاغ كتقول فيه أن جميع المعتقلين مادايرينش إضراب عن الطعام، باستثناء الزفزافي وأحمجيق بوحدهم. ف4 شتنبر، تحركات النيابة العامة لحبس راس الما باش تسمع للزفزافي وأحمجيق اللي كملو 22 يوم بلا ماكلة. أم الزفزافي: غنتحر إلى وقعات لولدي شي حاجة وف5 و6 شتنبر، دارو حقوقيون فجمعية كازا البرنوصي إضراب على الماكلة، تضامنا مع المعتقلين، وفنفس الفترة خرجات العائلات كتحذر بسبب تدهور صحة ولادها، وقالت أنهم خسرو 10 كيلو بسبب إضراب، مت الزفزافي هددات بالانتحار إلى وقعات لولدها شي حاجة. مباشرة لغدليه، وتحديدا ف7 شتنبر، الزفزافي وأحمجيق وقفو الإضراب ديالهم، من بعد ما كملو 25 يوم بلا ماكلة. الزفزافي طيح 16 لكيلو وأحمجيق 15 الأب ديال ناصر الزفزافي خرج كيقول بأن ولدو طيح 16 لكيلو، وصاحبو احمجيق 15، وأنهم وقفو الإضراب استجابة لمطالبهم، كيف اعترف بأن أطباء من المستشفى الجامعي الحسن الثاني ومدير المستشفى الإقليمي الغساني تكفلو بحالتهم، وشكرهم. وبعد إضرابهم الأخير على الطعام، شرعات مديرية السجون فتنقيل معتقلي حراك الريف لسجن طنجة وتجميعهم فيه.
|
الزفزافي فرحان حيت غيمشي عند الله ومو غتنتحر إلى وقعاتلو شي حاجة.. هذي كرونولوجيا إضرابات معتقلي حراك الريف على الماكلة من نهار تشدو لدابا بالأسباب والحيثيات – الجزء الرابع ولخر
|
وقف فيلم “المهمة المستحيلة Mission impossible”، اللي من بطولة طوم كروز، التصوير جوج سيمانات بعدما تأكد أن ليكيب تصابو بفيروس كورونا. شركة “پاراماونت پيكتشرز Paramount Pictures” ماكشفاتش على عدد الناس اللي تصابو بالفيروس، لكن الجورنال البريطاني “The Sun” قال أن طوم كروز صحيح ومابيه والو. وقالت شركة “پاراماونت” أنهم غادي يوقفو التورناج من نهار 7 حتى لـ 14 في هاد الشهر، بسباب أن نتائج التيست ديال كورونا اللي تدرات كشفات أن أفراد من الفريق فيهم الفيروس. في المقابل غادي يبقا دابا توم كروز في الحجر الصحي لمدة 14 اليوم حتى يتأكد أنه بيخير. و يشار إلى أن كروز كان ديما راد البال وكيوصي على ضرورة احترام التدابير الاحترازية ف التورناج، وسبق ليه حيح، في شهر ديسمبر 2020، على الناس اللي خدامين معاه، خصوصا بسباب عدم احترامهم للتباعد الجسدي.
|
ليكيپ ديال فيلم “Mission impossible” تصابو بـ كورونا فـ النكَليز و الشركة وقفات التورناج
|
صفحة إسرائيل تتكلم العربية، التابعة للخارجية الإسرائيلية، محتفلة بشريكاتها فمنطقة الشرق الأوسط وشمال إفريقيا، وعلى رأسهم المغربية اسمهان الوافي، كبيرة علماء منظمة الأغذية والزراعة للأمم المتحدة “الفاو”. https://m.facebook.com/173441069359976/posts/3826625824041464/?d=n وقالت الصفحة، فتدوينة ليها، أنها كتفتخر بالشراكة فالسلام مع هذ النساء الرائدات، اللي قالت انهم تحداو الصورة النمطية السائدة على المرا، وبينو ان المرا تقدر تمشي مزيان فمجال العلوم. واسمهان الوافي كانت حصلات على هذ المنصب لليدار لأول مرة فتاريخ منظمة “الفاو” فشتنبر اللي فات، بحيث هذ المنصب يالاه تحدث خلال المؤتمر الإقليمي ال35 للمنظمة فمنطقة الشرق الأدنى وشمال إفريقيا.
|
بمناسبة اليوم العالمي لحقوق المرا. إسرائيل محتفلة بالعالمات فالشرق الاوسط وشمال أفريقيا.. ومنهم مغربية – تدوينة
|
قالت البرلمانية الهولندية “ساديت كارابولوت”، أن السلطات بمطار العروي بالناظور، منعت الناشطة الريفية نوال بنعيسى،وابنها يانيس، من السفر لهولندا صباح اليوم من أجل حضور ندوة دولية من تنظيم ذات البرلمانية المنتمية للحزب الاشتراكيالهولندي. وقال نشطاء على الفايسبوك أن نوال بنعيسى، حاولت السفر إلى هولندا عبر مطار العروي لكنها فوجئت بمنعها من مغادرةالمغرب، بوعدما أخبرتهم أنها استطاعت السفر قبل أيام لسبتة، أخبروها أن التجراء تم اتخاذه صباح اليوم.
|
برلمانية هولندية: المغرب منع نوال بنعيسى من السفر لهولندا والمشاركة في ندوة دولية حول السلام
|
المنشط التلفزي هشام مسرار غادي يزرع الشعر باش ميبقاش قرع من جهة الجبهة، وهادشي طبعا داخل في إطار العمليات التجميلية. البارح مقدم برنامج “كي كنتي وكي وليتي” دار الإشهار لواحد العيادة ودكَو ليه براوات باش ينوض ليه الشعر، وقال أنه ولا كيبان قرع مع الكاميرا. ومؤخرا ولا إقبال كبير بزاف على العمليات التجميلة عند الرجال في هادشي ديال زراعة الشعر، وبداو المغاربة كيتجاوزو وكيولفو أن عادي الواحد يتهلا في راسو، يا بنت يا راجل.
|
هشام مسرار غادي يدير عملية تجميل باش يولي بوكَوص
|
فحوار ليه مع المجلة الأمريكية “ساينس”، قال جورج جاو، المدير العام ديال المركز الشينوي للمراقبة والوقاية من الأمراض، بللي أكبر خطأ يقدرو يرتكبو الناس فالبلدان اللي منتشر فيها فيروس “كورونا” المستجد هو ما يلبسوش الكمامات، حيت هذ الفيروس كينتقل من خلال الرذاذ اللي طاير فالهوا، ومن شخص لشخص، و”على هذشي خاص ضروري الكمامة، باش نحميو راسنا، ونحميو الناس إلى كنا مقيوسين بالفيروس وماعارفينش”، على حساب هضرتو. وأكد جاو، فالحوار اللي عاودات نشراتو “لو موند”، بللي الحل الوحيد اللي يمكن للدول تديرو باش تقضي على الفيروس هو تعزل جميع المصابين بيه، وبالتالي تتحكم فمصادر العدوى، باش مينتقلش لشخص لآخ، وعلى هذشي، كيوضح جاو بللي فووهان، البلاصة اللي بان فيها الفيروس أول مرة وانتشر منها، حولات ملاعب كبيرة لمستشفيات للعزل، ودارت مستشفيات ميدانية كثيرة، باش تضبط عندها المصابين، وتحد من انتشار الوباء. وكشف مدير مركز الأمراض الشينوي بللي الشينوا دارت استراتيجية خاصة باش تواجه الفيروس، حيت ماستعملات حتى شي دوا خاص ولا “فاكسان” باش تواجهو، و”حاولنا نعزلو كَاع اللي تصابو بالفيروس، وعزلنا معاهم حتى الناس اللي تكونطاكطاو معاهم، ومنعنا كَاع التجمعات، وحتى التنقلات”، كيف قال. واعترف بللي العلماء فالشينوا فاللول مكانوش رادين البال للخطورة ديال “كورونا” وسرعة انتشارو، حيت مكانوش عندهم معطيات كثيرة عليه ومفصلة، حيت كان جديد ويالاه بان، وهذشي علاش تعطلو شوية قبل ما يعلنو على حقيقة هذ الفيروس، ويحذرو السلطات الشينوية خاصة والعالم عامة منو. وقال العالم فمجال الأوبئة بللي الشينوا دابا ولا عندها تخوف من الناس اللي كايجيو من برا وكايجيبو معاهم الفيروس، بحكم أن جميع الناس اللي كتتسجل الأصابة ديالهم دابا كلهم وافدين على الشينوا، وداكشي علاش الشناوا دابا رادين البال معهم. وكيقول بللي العلماء الشينويين سايرين دابا يدرو أبحاث ويطورو فاكسانات وادوية ممكن تخلص البشرية من الفيروس، واللي يقدر يتم الإعلان عليها رسميا فأبريل، لكنها لحد الساعة مازالة قيد التجربة. وانتقد جاو الكلام اللي قال الرئيس الأمريكي دونالد ترامب مللي سمى “كورونا” ب”الفيروس الشينوي”، واكد بللي هذ الفيروس مكايهددش شعب دون غيرو، بل كيهدد الكوكب ديال الأرض كامل، وتسميتو بهذ الإسم ماشي دقيقة
|
هادا مفيد لينا بزاف بزاف. مدير مركز الوقاية من الأمراض فالشينوا: خطأ كبير ما تلبسش لماسك وها اش درنا باش ربحنا “كورونا فيروس”
|
“كود” سولات مشاهير وسياسيين وفنانين وإعلاميين ومؤثرين على كيفاش كيدوزو نهارهم فهذ الرمضان الاستثنائي مع كورونا، وعلى رأيهم فقرارت خداتها الحكومة. الممثل جواد السايح كان من محاوري “كود”، وعاود لينا على كيفاش كيدوز رمضان ورايو فالانتاجات التلفزية. كيفاش كتدوز رمضان دابا اللي مسدود علينا؟ هذ العام وداك العام سنتين مختلفتين على قبل، كاينة دابا جايحة كورونا، وكنحاولو نطبقو كَاع اللي وصاتنا بيه الحكومة.. انا الصباح عادي ماكينش شي جديد، من غير اني كنمشي للجامع ماكنبغيش نخرج بزاف حيت مازا ردوها كلها حفاري وولات مخنوقة، مرة مرة كنطل على محالي، ومن مور الفطور كنكَلس فالدار، ماشي بحال قبل كنت نخرج ونشوف الأسرة والأقارب. واش الإجراء اللي اتخذاتو الحكومة مزيان؟ قرارات فمحلها وهوما عارفين شكايديرو، وهذشي خصو يدار فنظري، خصوصا منين كتشوف ان دولة بحال الهند وكتعرف تفاقم وبائي خطير، وحتى حنا وثيرة الحالات كانت ارتفعات عندنا غير بعد عيد الكبير، وهوما دابا خايفين لا نوقعو فنفس الخطأ مع رمضان… شنو رأيك فمنع التراويح؟ الظروف الحالية فرضات اننا نكَلسو فالدار، السخط من القرار كنظم مسالة عادية حيت الناس ولفو التراويح، لكن ماعندنا ما نديرو، الانسان يقد يصلي التراويح فدارو، أما بالنسبة للناس اللي كيشوفو أن الازدحام كاين فالأسواق والزناقي بالنهار وفينما مشيتي، وهنا، حتى إلى كان شي ذنب، غياخدوه ما، ماشي حنا، حنا ما علينا غير الامتثال لهذ القرار، ونثيقو فالحكومة. كيجاوك مسلسلات رمضان؟ الانتاجات هذ العام كثار، كاين واحد مورا واحد ومايمكنش تشوفهوم كاملين، الدراما فنظري ولات غادة مزيان لا فالأولى ولا فدوزيم، كَاع الاعمال فالمستوى وغادة فخط تصاعدي تبارك الله، اما فالكوميديا باقي نفس التعربيز والتخربيق، خصهم يحاولو يحيدو دوك ليسيتكوم حيت صعاب، ونرجعو للسكيتشات، السيتكومات ستيل امريكي ماقدوش عليه حتى الفرنسي وحيدوه، وحنا ماعطيناش فيهم ومازال بنادم يقول “الحموضية”. شنو رأيك فانتقاد إنتاجات حيت “كتسيء لمهنيين”؟ الى دخلنا فهذ المجال ماغايبقاش الابداع ! إلى جات أي هيئة تدعي الأعمال التلفزيونية ماغانساليوش، فميريكان وفرانسا كيكريتيكيو رؤساء دولة ماشي غير محامين وأطباء وشيفور التوبيس، حنا بلاد ديموقراطي وعندنا الفساد فكلشي، ناس مزيانين وخايبين، وإلى جا كل واحد يدعي شي حد على شي عمل هضر على مهنة غيوليو الفنانين يخافو ويديرو حواجز، وهذشي غيشنج الإبداع. شنو الجديد ديالك؟ كاين تيلي فيلم “سالف عذرا”، اللي على حساب التصريحات مؤلفو أحمد ابو عروة عرف نسبة مشاهدة مرتفعة، وكذلك مشارك فمسلسل “سوق الدلالة” اللي باقي ماتعرضش.
|
رمضان وكونفينمون (الحلقة 18). جواد السايح فحوار مع “كود”: كنكَلس فالدار حيت كازا ولات مخنوقة بقوة الحفاري.. وإلى جا كل مهني يدعي إنتاج فني ماغنساليوش
|
علمت “كود”، أن وكيل الملك بالمحكمة الابتدائية بمدينة وجدة أمر، مؤخرا، بالاستماع إلى طالب تم توقيفه من طرف المصالح الأمنية بإحدى الثانويات ببلدية زايو التابعة للمديرية الإقليمية للتعليم بالناظور، بعد تحديه للأستاذ المراقب ومحاولة غش بهاتف ذكي. ولدى تنقيط الطالب الموقوف، تبين أنه موضوع مذكرة بحث قضائية بسبب تورطه في سوابق الاتجار في المخدرات.. الحاصول جاب الربحة.
|
جا يدوز الدورة الاستدراكية ديال الباك لقا راسو روشيرشي بالاتجار في المخدرات وها كيفاش حصل
|
بعد الارتفاع الصاروخي في أثمنة المحروقات، وما أعقب ذلك من سخط عارم ونقاش واسع بين المغاربة، أوضح لحسن الداودي، الوزير المنتدب لدى رئيس الحكومة المكلف بالشؤون العامة والحكامة، أن “هاد الارتفاع دولي ماشي غير ف المغرب وأن هادشي غير ظرفي وغادي يفوت”. وجدد الوزير الداودي تأكيده على أن تسقيف أسعار المحروقات جاي جاي، مضيفا بالقول: “السقيف غادي يكون غير على هامش الأرباح وصافي لكن الله يستر يلا اطلع ليك البرميل لـ150. واش التسقيف غادي يحدد ليك الثمن، وراه حتى شي واحد مايبيع ليك بالخسارة”. وبخصوص فين وصل ملف التسقيف، أضاف المسؤول الحكومي، في تصريح لـ”كود”، قائلاً: “رئيس الحكومة كيجمع معطيات أخرى من بعض الوزراء، والملف ديالي فيه غير التسقيف لكن كاين وزاراء آخرين لي مكلفين، ورئيس الحكومة من الفروض خاصو يسالي، وبالنسبة ليا راه قريب”. وفي سياق متصل، ينتظر أن يحل الوزير الداودي يوم غد الإثنين بمجلس النواب للإجابة على أسئلة فريق العدالة والتنمية حول تفعيل توصيات المهمة الاستطلاعية للجنة المالية حول أسعار المحروقات، فيما يساءل المسؤول الحكومي من قبل الاستقلال حول الارتفاع المقلق ديال المحروقات.
|
المغاربة ساخطين على ارتفاع اثمنة المحروقات.. الوزير الداودي لـ”كود”: الارتفاع دولي وخاص رئيس الحكومة يسالي خدمتو باش نبداو مسطرة التسقيف
|
ما أجمل أن تبيع أغنية مغربية لفنانة شعبية كيحبوها المغاربة لأكبر دولة سياحية فالعالم. هاد ليام فاكبر دولة سياحية في العالم اللي هي فرانسا دايرة واحد الحملة اشهارية فجميع القنوات العمومية والخاصة من “كنال” حتى “ديسكوڤري” لدليل ميشلان الشهير بموسيقى “هادي كذبة باينة” لنجاة عتابو. اختارو ايقاعاتها. نفس التوزيع الموسيقي للي تم اختيارو قبل فالالعاب الاولمبية لندن 2012. نجاة كانت ديما كتهكم على هادوك اللي كيقدمو ريوسهم فنانة كبار وكيشوفو فيها شوفة فشي شكل باش بدات. هي وصلات العالمية وهما بقاو معروفين عند جيل قديم اعتابو دخلاتنا حنا كايقاعات وموسيقي للعالمية. هاد الشي تصادف مع النقاش حول الدعم اللي خصصاتو وزارة الثقافة لفنانين وشي رجعو بشعبوية وشي انتاقدو. ايقاعات “هاي هاي هاي وهادي كذبة باينة” فاشهار اكبر گيد سياحي واقواهم. فالالعاب الاولمبية كاين اكثر من مليار ونص متابع للحفل الافتتاحي. دابا هادي خاص يتعلمو منها الفنانين مزيان. تجربتها تجربة فنانة نجحات بوحدها امنات بمواهبها. الفن طبعا خاصو الدعم. الدولة خاصها تساند ولكن هاد اللغط اللي دار شوه شي وحدين فهاد الفئة. اعتابو ما بكاتش على الاطلال كيف لطيفة رأفت وتسخرات لجهات باش تصفي حسابات لكبار اللي عاشراتهم وكتعرفهم https://www.youtube.com/watch?v=lnPqFq1lIGg&feature=emb_title
رأفت كدافع على المتهم بالاغتصاب سعد لمجرد اللي هو سفير الله ينعلها عادة للاغنية المغربية٫ وكتعتابرو سفير لهاد الاغنية. باش تفهمو عقليتها كيف دايرة. واش كاينة شي فنانة كتعتابر راسها من الرواد دافع على متهم مع حالات العود٬ فقضايا الاغتصاب؟ اييه كاينة لطيفة رأفت
|
فرانسا جابت اعتابو باش تنقذ سياحتها زمن كورونا. اعتابو سفيرة فوق العادة ولمجرد سفير الله ينعلها عادة. مع هاد التخربيق على دعم الفنان ونسيتوني من المال العام ووو دار اشهار لاكبر دليل سياحي فالعالم وبايقاعات اغنية هادي كذبة باينة
|
استراتيجية وزارة الصحة فالتعامل مع الوضع بعد انتشار فيروس “كورونا” فالمغرب غادي تتبدل، من بعد ما تم تسجيل 516 لحالة ديال الإصابة بفيروس “كورونا” اليوم فالمغرب، وفات عدد التحليلات اللي كتدار للكشف على الفيروس سقف 2500 حالة، ما بين الإصابات المؤكدة والمستبعدة. محمدي اليوبي، مدير مديرية الأوبئة ومحاربة الأمراض، كان قالد فعرض قدمو على “تداعيات انتشار وباء كورونا وسبل محاصرته” في لجنة القطاعات الانتاجية بمجلس النواب، بللي محاربة الوباء غادي تكون على ثلاث مراحل، مراحل أساسية. وقال بللي إلى تجاوزنا 500 حالة مؤكدة و2000 حالة محتملة، فهذا كيعني أننا دخلنا للمرحلة الثانية لمحاربة هذ الوباء، وفيها الوزارة مغاديش تقتصر على مواجهة الفيروس بشكل اعتيادي، لكن غادي يكون الهدف ديالها هو الحد من انتشارو أساسا، وتقليص عدد الوفيات. دابا الوزارة مغاديش تبقى مركزة على مواجهة الفيروس من خلال الحد من انتشار العدوى بين الأشخاص، لكن غادي تشوف دابا كيفاش تدير تنقص عدد ضحايا الفيروس، وتحبس الانتشار ديالو.
|
من بعد تسجيل أكثر من 500 حالة.. وزارة الصحة دخلات للمرحلة الثانية لمواجهة “كورونا”
|
هاد النهار نشرنا خبار على فضيحة فبلاد كتحتارم راسها وهي تخصيص دقيقة و25 ثانية فنشرة رئيسية ل”دوزيم” لنشاط ديال الزعيترات اللي عندهم ماضي اجرامي فالمانيا.
اكتشفنا ان “الاولى” قالت ل”دوزيم” ما تعرفيش. عطاتهم 3 دقايق وشي عشرين ثانية. اييه ودارو نفس النشاط اللي قدموه انو عمل خيري لشي جمعية باسمهم. مقدم النشرة دار مقدمة غزلية فالزعيترات بوبكر وعثمان. قاليك “نجوم وابطال يسكون قلوب المغاربة ماشي غير بانجازاتهم بل كذلك في العمل الانساني. النموذج مع الاخوة زعيتر”. اييه طبعا كذوب حقاش لمغاربة ما عمرهم سمعو بهادو حتى شافوهم واحد النهار خداو وسام ملكي.
من بعد شفناهم كيتلاحو فكلشي. وصلات بيهم الوقاحة وصلو حتى للصحرا ودارو ماتش فمنطقة وقضية ما عندهم علاقة بيهادابا هاد الزعيترات اللي قدماتهم قائمة بلعوشي الصحافية الرياضية “نجمان” فالعمل الانساني٬ دارو نشاط غير مرخص به فسيدي يحيى زعير. دارو تجمع فوقت ما مسموحش بيه التجمع وفق حالة الطوارئ الصحية بسباب الجايحة كورونا٬ ثم بيناتهم الاولى فالفيديو اللي فهاد المقال٬ كيتشبهو بسيدنا. اييه كيوزعو الگفاف وكيجيبو ناس فقرا كيقولو بلا بيهم كنا ضعنا وعاونو ولادنا وووو
هاد النشاط قالو داروه مع شي جمعية هولندية. ما كنعرفوهاش وما كنعرفوش منين جابو لفلوس٬ بحال فلوس ابو زعيتر واش كلها من الرياضة. حقاش لمغاربة ما عندهمش بيهم شي معرفة بيهم المشكلة لكبيرة ان قنوات القطب العمومي كتبيض تاريخ وحدين عندهم ماضي اجرامي. السلطات كتفرج فنشاط غير مرخص وفتجمع مخالف للقانون اللي كيتطبق على كاع لمغاربة هاد ليام. هادو غير فنشرات الاولى ودوزيم عطاوهم 4 دقايق و45 ثانية. بلا قنوات اخرى. هادو غير جوج قنوات ديال الدولة. تغطية لنشاط غير مرخص
|
كيفاش حباسة فالمانيا ولاو “نجوم” التلفزيون والعمل الاحساني فنشاط غير مرخص وممنوع زمن الجايحة. الزعيترات ولاو كيفرقو الگفة بحال سيدنا. صافي سدات مادام
|
في الوقت لي المحكمة في باريس رجعات التهمة لسعد لمجرد وتبثت عليه قضية الاغتصاب مازال الفنان المغربي داير راسو ما مسوقش للوضع. سعد دار لقاء صحافي مؤخرا وقال “خاصنا نعطيو أهمية لحياتنا ونتمتعو بكل دقيقة بعيدا على المشاكل” الحاجة لي تبارطاجات بزاف في صفحات انستكَرام. سعد باقي غارق في قضاياه في فرنسا ولكن رغم ذلك عايش الحياة وكيطلق أعمال فنية ناجحة اخرها أغنية “اسف حبيبي” مع ا لي ضربات أرقام كبيرة ومازال طالعة في الطوندونس. https://www.instagram.com/p/B9j_SXSJx6M/?igshid=6kejcs9tvxm0
|
سعد لمجرد داير فيها مامتابع باغتصاب ماوالو: خاصنا نعطيو أهمية لحياتنا ونتمتعو بكل دقيقة بعيدا على المشاكل-فيديو
|
ينتظر أن يحقق الاقتصاد الوطني انخفاضا يقدر بـ13,8٪، خلال الفصل الثاني من 2020، عوض 0,1+٪ في الفصل السابق وذلك بالموازاة مع تراجع الأنشطة الفلاحية بنسبة 6,1٪، وتقلص القيمة المضافة دون الفلاحة ب 14,4٪، حسب التغير السنوي. وحسب موجز الظرفية الاقتصادية خلال الفصل الثاني من 2020، الذي أصدرته المندوبية السامية للتخطيط، فإنه من المتوقع أن تشهد الأنشطة غير الفلاحية انخفاضا يناهز 4,1٪، خلال الفصل الثالث من 2020، موازاة مع انتعاش الأنشطة التجارية والنقل والصناعات التحويلية، فيما ستواصل القيمة المضافة الفلاحية تراجعها ب 5,9٪. وعلى العموم، أوضحت المندوبية السامية للتخطيط، أنه يتوقع أن يتقلص الاقتصاد الوطني بنسبة 4,6٪، عوض 2,4+٪ خلال الفصل الثالث من 2019.
|
مندوبية التخطيط: الاقتصاد الوطني غادي ينخفض بنسبة 13,8 فالمائة فالفصل الثاني من 2020
|
“كود” سولات مشاهير وسياسيين وفنانين ومؤثرين وإعلاميين، على كيفاش كيدوزو نهارهم فهذ الرمضان الاستثنائي مع كورونا، وعلى رأيهم فقرارت خداتها الحكومة. الفنان سعيد موسكير كان من المحاورين، وها آش عاود لـ“كود”: كيفاش كتدوز رمضان دابا اللي مسدود علينا؟ كنفطرو ومانخرجوش، كنبقاو فديورنا ونصليو فديورنا، وأنا وليت نشد النوبة فاغسيل الماعن مع مراتي، وكنبقى فالدار بزز مني، ونتبعو الحلقات ديال المسلسلات وشنو واقع فالتلفزة باش يدوز الوقت. واش الإجراء اللي اتخذاتو الحكومة مزيان؟ بهذ القرار بينو أنهم خايفين علينا، ولكن واش يخافو علينا غير بالليل؟ وفالنهار الناس خارجين والطوبيسات والمساجد عامرين، وعاد كاين اللي كيتمعشو غير بالليل فرمضان، بحال القهاوي وغيرها، ولكن الله يجازيهم بيخير بهذ القرار إلى خايفين على صحة المواطن، بالحق كنظن من الأفضل يسرحونا شوية يخليوها حتى ل11 ديال الليل باش الناس يتروجو، واخا يديروها غير ف10 أيام اللخرة ديال رمضان. شنو رأيك فمنع التراويح؟ رجع لينا الحنين لصلاة التراويح فالمساجد وصوت الامام والقرآن، ولكن ماشي مشكل، كيمكن للناس تصلي فالدار، انا هذي عامين كنصلي بعائلتي ولومبيونس كتكون زوينة، ومادام الحكومة دارت هذ القرار خاص نتقيدو بيه، والناس اللي كيخرجو يحتجو من حقهم غير خاص الاحتجاج يكون فإطار القانون، وحنا الحمد لله دولة ديمقراطية، ومابغيناش الفوضى. كاين اللي باغي يفطر بالعلالي، نت معاهم ولا ضدهم؟ هذي ماشي حرية هذي ضصارة، بغيتي تفطر فطر فداركم ماغيحبسك حد، لاش غاتخرج تفطر قدامي وانا صايم؟ كول وتاحد مايقليك شي حاجة داكشي بينك وبين الله، لذلك كيخص يكون الاحترام، سبقلي خدمت فاوروبا مع نصارى وفرمضان ماكيقدوش ياكلو قدامي حيت انا صايم، هذشي كينطبق حتى على المدير اللي كان كياكل او كيكمي أو كيشرب قهوة بعيد عليك، احتراما ليك وللديانة ديالك. كيجاوك مسلسلات رمضان؟ كنتفرجو فيهم، كيجيو مع الحريرة والشباكية فمايمكنش مانشوفوهمش، وحنا تعودنا على هذشي كل رمضان، بحال الى ساحرين لينا، القنوات كاينة بالآلاف والمغاربة كيفضلو القنوات ديالهم مع الفطور، وانا إنتاجاتنا شخصيا كيعجبوني، ودابا وصلنا لمرحلة ولاو القصص زوينين والسيناريو فالمستوى والتصوير واعر والأداء مزيان، 80 فالمية مزيانين، وديما القنوات المغربية كتحقق نسبة عالية ديال لوديونس فرمضان مع الفطور. هضر لينا على الجديد ديالك؟ كنشتغل فشركة البروديكسيون “موسكير إيفانت”، وولينا نشدو الإشهار، وكنتلقاو عروض بزاف فهذ الباب، اما على المستوى الفني كنحضر لجوج كليبات، وكاينين اغاني كيخرجو شوية بشوية، صحيح أني غبرت لكن موجود وغيكون قريبا الجديد ديالي.
|
رمضان وكونفينمون (الحلقة 11).. سعيد موسكير فحوار مع “كود”: الدولة خايفة على صحتنا لكن كاينين اللي تضررو من الحجر فالليل.. وبغيتي تفطر فطر فداركم ماغيحبسك حد
|
البارح كان عيد ميلاد ديال الممثل التركي مراد يلدريم لي مشهور عند المغاربة بشخصية “أمير” في فيلم “عاصي”، ومراتو المغربية ايمان الباني فاجأتو وسط تقديم حلقة برنامج ديالو. يلدريم كان كيصور برنامج “من سيربح المليون”، باللغة التركية قبل ما تدخل هي والحلوة، والجمهور بدا كيصفق. ونشرت إيمان، فيديو من الاحتفال وكتبات عليها: “عيد ميلاد سعيد.. حبيبي و نور عيني.. وبسمة حياتي.. كل عام وانت الأروع و الأنجح.. كل عام وأنت الفرحة التي تسكن قلبي والشمعة التي تضيء ليالي”.
|
المغربية إيمان الباني فاجآت راجلها التركي في عيد ميلادو – صور وفيديو
|
أقدم عشرات الطلبة بالمركب الجامعي ظهر المهراز بمدينة فاس، عصر اليوم الخميس، على “احتجاز” سيارة تابعة للجماعة الحضرية، التي يدبر شؤونها حزب العدالة والتنمية بأغلبية ساحقة، في الوقت الذي يشكو فيه الطلبة من أزمة النقل. وجاءت محاصرة السيارة، التابعة للجماعة الحضرية بفاس، على خلفية ما اعتبره الطلبة استغلال سيارة الدولة من قبل مسؤول جماعي في نقل إبنته إلى الكلية بشكل يومي، فيما لم يتم التعرف على صاحب السيارة، الذي يبدو أنه يترأس مصلحة داخل جماعة إدريس الأزمي الإدريسي.
|
بالصور. طلبة حاصرو سيارة تابعة لجماعة فاس يستغلها مسؤول جماعي في نقل إبنته إلى الكلية
|
الممثل المغربي الفرنسي سعيد التغماوي لي كان مثل في فيلم “علي زاوا” الشهير من إخراج نبيل عيوش، أنه يخرج كتاب غادي يدوي فيه على حياتو الشخصية والمهنية. سعيد التغماوي قدر يرسم طريق مزيانة في السينما وشارك في العديد من الأعمال الهوليودية إلى جانب كبار الأسماء الأمريكية في التمثيل، وكان ديما حريص باش يقدم صورة زوينة على المغرب سواء في السياحة ولا الثقافة. الممثل كيتابعوه كثر من نص مليون شخص على حسابو في انستكَرام وديما متحفظ على حياتو الخاصة وكيشارك غير ما يخص الرياضة والحب ديالو للطوموبيلات.
|
سعيد التغماوي غادي يخرج كتاب على حياتو
|
وحيد خاليلوزبتش، مدرب المنتخب الوطني مازال معارفش ٱش باغي منذ تعيينه ناخبا وطنيا هادي شهر ونصف. الشيء الوحيد، لي كايعرف يدير هاد المدرب هو انتقاد عمل الفترة السابقة، لأنه في كل مرة كيقول أنه في طور البناء ومازال خاص تصحح بزاف ديال الحوايج وأكثر من ذلك أنه مازال كيقلب على لعابة جداد، بحالا زعما منين جا لقا المنتخب رايب ما فيه والو، والعكس هو الصحيح. بينما المنتخب الوطني كان خاصو تغييرات بسيطة بحال يلقا لي يعوض مبارك بوصوفة وكريم الأحمدي والمهدي بنعطية لي اعتزلوا اللعب مع المنتخب. وبدل ما يحافظ على هاديك الروح لي كانت عند المنتخب المغربي وهاديك لاگريسيفيتي منين كانت كاتضيع الكرة، ولينا شايفين منتخب تائه ولاعبين تخربق ليهم اللعب بعد التغييرات في التاكتيك والتمركز. هادشي خاصو يعرفو المدرب البوسني خاليلوزيتش رآه مقبطش منتخب رايب، رآه دخل على مجموعة كسبت قلوب الملايين في المونديال ودارت مشكل كبير لإسبانبا والبرتغال في روسيا، وأكثر من ذلك كان مستوى اللعابة مزيان في كأس إفريقيا في مصر لولا اخطاء المدرب هيرفي رونار فماتش بنين، لأنه كان عارف راسو غادي يمشي. خاليلوزيتش ارجع مختص في التصريحات لي كتخلق الجدل، البارح صرح مرة أخرى أن المنتخب المغربي خاصنا نصبرو عليه، يعني ما تكلموش معايا على أي لقب أو كاليفيكاسيون للمونديال. وأكثر من ذلك أكد بلي اللاعبين ناقصهم الفيزيك وجبد إسماعيل الحداد، ووليد الكرتي لي گال عليه أنه خاصو يطيح البوا على الأقل ثلاثة ديال الكيلوات. إلا كان هادشي صحيح ومقتنع بيه، علاش عيط ليهم للمنتخب الأول من الأصل، وهما محسوبين على المنتخب المحلي، لي كايتسناه ماتش صعيب كونتر الجزائر في الإقصائيات المؤهلة إلى نهائيات كأس إفريقيا للمحليين. هادي قمة التناقض فاش جا گال بالحرف إنه كيستغرب عدم توفر المنتخب الوطني على لاعبين من البطولة وفراقي كثار بحال الوداد والرجاء البيضاويين وحسنية أكادير ونهضة بركان لعبوا المسابقات الإفريقية ووصلو للفينال وفيهم لي ربح لاكوب، ودابا كيگول انهم يعانون من اللياقة البدنية، ما فهمناش واش لي عندو مشكل فالفيزيك غادي يمشي بعيد فالكومبيتسيون افريكان. باختصار، هادوا لي ماعجبوهش علاش معيط ليهم وحارم عموتة منهم، هو باغيهم واربح بيهم بوركينافاسو والنيجر. المدرب خاليلوزيتش، لي قلب المنتخب رأسا على عقب، نوض فضيحة على وليد الكرتي ودابا كيگوا في حقه لعاب مزيان ولكن خاصو يطيح الوزن، اش من وزن زائد عندو، الوزن عندو زايد في سوق. النقص عندك في سوء تقديرك لمستوى المنتخب المغربي بلا ما تحاول تقنع المغاربة بشي حاجة ما كايناش. المغاربة مقتنع بأن الخدمة لي دار رونار ما كانتش كاملة خايبة صحيح أنه أخطأ فشي حوايج منين تصاحب مع بعض اللعابة والسماسرية، ولكن كيف ما كان خلا المنتخب واقف خاصو روتوشات أوصافي. الكرة عند رئيس الجامعة فوزي لقجع، لي خاص يجبد ليه ودنين هاد المدرب شوية باش يركز في خدمتو لأننا لسنا في حاجة مثل هذه التصريحات التي كضر المنتخب المغربي أكثر ما تنفعو. أما التغييرات لي دار بالمنتخب بان وراها شي حاجة أخرى ما شي رياضية وفنية لان لو كان هادشي صحيح كون أكدت الفعالية ديالها فهاد الماتشات لي دازو. خاص غير لي يفهم ويستوعب.
|
خاليلوزيتش جبد النحل على راسو: المحليون عندهم النقص فالفيزيك والكرتي خاصو يطيح البوا.. واش هاد المدرب قبط منتخب رايب
|
اللي ما عارفينوش الناس، أن هادي ماشي المرة الأولى اللي غادي يعيشو لمغاربة على وقع التوقيت الصيفي طيلة السنة، ولكن سبقاتها مرات آخرين. لمغاربة عندهم قصة طوييلة معا «ساعة النحس»، من اليامات الجنرال ليوطي، مرورا بعام البون وحرب الصحرا، وصولا إلى سياسة التقويم الهيكلي… ثم العثماني. كود غادا ترجع بيكم اللور، باش تعاود ليكم القصة من اللول، وطبعا بلا زواق.
|
ساعة النحس بالفيديو. گود غادا ترجع بيكم اللور باش تعاود ليكم القصة ديال الساعة الصيفية فالمغرب من اللول وبلا زواق
|
علمت “كود” أن مديرية علم الأوبئة بوزارة الصحة بصدد إعداد دراسة علمية ميدانية بخصوص تحسن الوضعية الوبائية بالمغرب. الدراسة غادي دار على فرضيات أهمها مناعة القطيع أي الفيروس مادا والو من المغاربة واخا يتنشر ماسببش أعراض، وفرضية المضادات الجسمانية، وفرضية أن زمرة الفيروس أقل ضراوة أي مبقاش خطير. وأوضح ذات المصدر :”نتائج دراسة التحليلات (تيست) لي شرات الدولة غايتستعملو ف تحليل المعطيات إضافة الى دراسة مضادات الأجسام عند الأشخاص لي مفيهومش حالة مرضية وحملو الفيروس، باش تخرج مديرية الأوبئة بخلاصات للتحقق من الفرضية”. يشار إلى أن المعطيات الحكومية تشير إلى وجود تحكم في الوضعية الوبائية، بحيث أنه عندو غير 10 حالات حرجة، ونسبة الاصابة وصلت لـ0،03 وهي نسبة قليلة بزاف. ومعدل التعافي أكثر من 83 في المائة. وحسب عرض لوزير الصحة بمجلس النواب يوم أمس، والذي تلاه وزير الشغل نيابة عنه، فإن هناك تراجع لعدد الوفيات على مدى عدة أسابيع (حيث استقر بين 0 و2 حالات يوميا). وقال الوزير إن “المملكة بذلك تتوفر على أحد أدنى معدلات الوفيات على الصعيد العالمي، بنسبة 2,17 %، بعد أن كان قد بلغ 4,2% في 24 أبريل الماضي، في حين يتجاوز معدل الشفاء 80 %، وهو ما يُعزى إلى حقن المرضى بمجرد وصولهم إلى المستشفيات بمادة “إينوكسبارين” التي تقوم بتمييع الدم ولا تسمح بِتخثّره في الشرايين، وكذا إلى التكفل بحالاتCOVID-19 (ابتداء من 23 مارس 2020) باستعمال دواء الكلوروكين”. اسبانيا كانت دارت دراسة ف ماي كتقول فيه بلي 5 في المائة لي تصابو بالفيروس، أي 200 الف شخص تقريبا بناو اجسام مضادة، يعني خلقو مضادات للفيروس.
|
خاص.. مديرية الأوبئة خدامة على دراسة علمية على كيفاش المغرب قدر يسيطر على كورونا.. وها الفرضيات لي كاينا لحد الان
|
علمت “كود” أن برنامج “واش حنا هما حنا” اللي غادية تقدمو “دوزيم” قريبا طلع برنامج قديم ومخطوط عند القناة هادي اكثر من خمس سنين. هذا ما أكده صاحب الفكرة الصحافي القافز ادريس بناني ل”كود”. ماشي غير هاد الشي بل أكد ان القناة تتوفر على حلقة بيلوط. يعني ان هاد المشروع كان 3 سنين قبل ما يبيعو منتج مصري ل”ام بي سي” واسمه “الصدمة” هاد المصري اللي قال غادي يدعي “دوزيم” كان باغي يصورو فالمغرب وفشل ودابا ناض يحيح
|
صاحب فكرة “واش هما حنا” ل”كود”: حطينا المشروع ف2013 ل”دوزيم” والصدمة ما بان حتى 2016
|
أفادت مصادر محلية، لـ”كود”، أن السلطات المحلية بمدينة طنجة، داهمت أمس الجمعة، محل للتدليل يتواجد بمنطقة “بلاص موزار”، قبل أن يتم توقيفه صاحبه من أجل خرق حالة الطوارئ الصحية. وكشفت مصادر “كود”، أن السلطات المحلية عملت على إغلاق المحل المذكور بشكل مؤقت، في انتظار اتخاذ التدابير الجاري بها العمل، مشيرة إلى أن صاحب المحل ضبط يفتح ملحه، علما أن السلطات المختصة كانت قد منعت استمرار العمل بالنسبة لهذا النوع من النشاط.
|
اقتحام محل ديال المساج فطنجة ومتابعة مولاه ب”خرق حالة الطوارئ الصحية”
|
حصلت “كود” على نسخة من ترشيح أول مرشح ديال المنسق العام للشبيبة السنبلة. هاد ترشيح جا على غفلة وممكن يهز كاع الخطة لي دايرها اوزين في الشبيبة . مصدر ديال “كود” قال ان المرشح لي سميتو محمد سحنون لي كان يتحرك في لائحة التغيير كيحظى بدعم الاقاليم الجنوبية والريف اقليمي الحسيمة والناظور وممكن يخلق المفاجأة بحيث عندو امتداد في الأقاليم الشمالية.
|
أول ترشيح ديال المنسق العام للشبيبة الحركية.. ومكاينش توافق على اسم واحد
|
مسربا شريط فيديو السكيرج المسيء للعائلة الملكية هبطو للبنيقة. مصدر مطلع أكد، لـ “كود”، أن وكيل الملك لدى ابتدائية طنجة أمر، أمس الأحد، بإيداع الشابين اللذين قاما بتصوير الفيديو الذي ظهر فيه الكوميدي البشير السكيرج يسيء للعائلة الملكية وتسريبه لمواقع التواصل الاجتماعي، سجن المحلي بالمدينة، في انتظار استكمال مراحل التحقيق حول ما نسب إليهما من تهم. وأحيل كل من عصام، البالغ من العمر 21 سنة والمتحدر من الرشيدية، وخالد، الذي كان يقيم في إسبانيا، بعد إنهاء مصلحة الشرطة القضائية بولاية أمن المدينة الاستماع إليهما في محضر رسمي وأخذ أقوالهما بخصوص الاتهامات التي وجهها لهما السكيرج، الذي سبق للمحققين أن استمعوا لروايته بعد فترة قصيرة من تسريب الفيديو.
|
اللي صورو الفيديو اللي بان فيه السكيرج كيسيء للعائلة الملكية هبطوهم للبنيقة
|
مات اليوم السيناريست المغربي حسن لوطفي بشكل مفاجئ بعدما جاتو أزمة قلبية وهو عندو 58 عام. حسن لوطفي واخة ما مشهورش، ولكن الأعمال ديالو مشهورة من بينها سلسلة “دار الورثة” لي مثل فيها الممثل الكبير عبد الجبار لوزير. والمعروف على الراحل أنه كيخدم أغلب الأوقات في الأعمال المراكشية وخصوصا مع المخرج عبد الله فركوس، بحال “ولد مو”، والماكينة”، وخدم حتى في بعض الأعمال المصرية.
|
السيناريست حسن لوطفي مات بسكتة قلبية
|
“واش القيادي في حزب الاصالة والمعاصرة عبد اللطيف وهبي، لي نوض الحرب مع حكيم (الاسم الحقيق هو عبد الحاكم ) بنشماش الامين العام للحزب، دار صفقة مع الاخير وتفاهمو؟”، هادشي لي كيتروج فالكواليس داخل البام حسب مصدر قيادي لـ”كود”. حسب مصدر مطلع، فإن لجنة الوساطة التي يقودها احمد اخشيشن، رئيس جهة مراكش تنسيف، عقدت اجتماعا مع بنشماش بحضور وهبي وفاطمة الزهراء المنصوري، والبرلماني بنسعيد، حيث تم التوافق “على أن تعود حقيبة امين المال لعبد اللطيف وهبي مكان المحرشي لي كيترأس جمعية رؤساء الجماعات”. “كود” اتصلت بحكيم بنشماش وعبد اللطيف وهبي والعربي المحرشي وحسن بنعدي، لكن لا احد رد، واغلب هواتفهم مغلقة، وذلك قبل ساعات من “يوم الحسم في الخلافات” أي يوم السبت 5 يناير الجاري. مصادر “كود” لم تستبعد هذه الصفقة، لكن “كولشي غايبان فصباح يوم السبت لي غايكون فيه اجتماع ثنائي بين المكتب الفيدرالي والمكتب السياسي، دبا كاينا مشاكل اكيد غادي تفك هادشي باين” يوضح مصدر كود.
وأوضح مصدر “كود” أن “أعضاء المكتب السياسي لحزب الأصالة والمعاصرة مفراسوهمش واش كاينا شي صفقة بين بنشماش ووهبي ولا لا”. وتابع “دبا الى عطاو لوهبي امين المال فهادشي عادي حيث ميمكنش وهبي يرجع يكون رئيس الفريق حيث عندو مشاكل مع البرلمانيين د الحزب”، مضيفا :” اما المنصوري غالبا غاتبقا رئيسة المجلس الوطني”. وشدد المصدر أن “المكتب الفيدرالي هو كولشي دبا فالبام حيث المكتب الفيدرالي هو لي كيحدد البرلمانيين لي غايترشحو وكيحدد الامور التنظيمية من تجديد المكاتب وكولشي، أما المكتب السياسي مهمتو باينا هي بلورة التصور العام والاستراتيجية”.
|
واش وهبي دار صفقة مع بنشماش باش يطوي الخلافات؟.. قيادي يحكي لـ”كود” كواليس لجنة الوساطة
|
هاد المصريين عندهم الزواج والطلاق بحال السلامو عليكوم. المغني محمد رشاد فركش العرس ديالو من الإعلامية مي حلمي ساعتين من بعد زواج حيت تقل هو ومراتو. السيدة كانت لابسة كسوة العرس، وهو داير كرافاطة، وفي لحظة كعية لغاو كلشي، وكل واحد مشا في طريق. الخبر داير بوم في مصر، وكلشي كيسول ويعيط وباغي يعرف شنو واقع، لكن العرسان حلفو ميقولو أصل المشكل، وطالبوا باحترام الخصوصية ديالهم.
|
المصريين عندهم الزواج والطلاق بحال السلامو عليكوم. محمد رشاد عصباتو مراتو فركش العرس ساعتين قبل الزواج
|
المحكمة في الإمارات ضربات آسيوي بالسجن 10 سنين بتهمة القتل بعدما تعدى على الوالدة ديالو وضربها وحرقها حتى خرجات روحها وهادشي بمساعدة مراتو. الابن لي عندو 28 عام هرس المو ضلوعها وتسبب ليه في حروق وعما ليها العينين بلا رحمة بلا شفقة. المسخوط ارتكب الجريمة بدم بارد، وغير جيران لي شافو الجثة في حالة صعيبة وملي عيطو البوليس لقاو راها مقتولة.
|
مسخوط الوالدين.. شاب قتل والدة ديالو بعد تعذيبها وهادشي بمساعدة مراتو
|
عرفات “كود” من مصدر مطلع على تفاصيل ملف الملايرية ال12، المتابعين بتهم كتتعلق بالسكر العلني واستهلاك المخدرات وإحداث الضوضاء، أن الجيران قررو يديرو تنازل ليهم كاملين. هذ القرار اللي تاخدوه الجيران، جا بعدما واعدوهم الملايرية باش هذشي عمرو يتكرر، وخواو لابارتومون (على شكل فيلا صغيرة) اللي كانو كايديرو فيها الجلسات الليلية، وكيصدعو من خلالها الناس اللي فالموبل خصوصا، واللوتيسمون بشكل عام. لكن واخا الجيران قررو يتنازلو للملايرية إلا أن تهم أخرى غتبقى ملاحقاهم، على رأسها تهمة استهلاك المخدرات الصلبة. وجميع الملايرية متابعين فهذ الملف فحالة سراح، باستثناء مول لابارتومون اللي سميتو (حمزة. ش)، اللي لقاو عندو فدارو القراعي دالشراب فالدار، وتبين انه قديم فهذشي ديال تنظيم السهرات الليلية، بالإضافة لأنه متورط فآفير ديال ابتزاز واحد الملايري، بعدما كان صورو مع شي بنت، وسل منو 180 مليون، وتسبب ليه فالطلاق مع مرتو.
|
لافير ديال ملايريا فيلا طريق أزمور.. الجيران قررو يديرو التنازل على الشكاية
|
أحالت الضابطة القضائية بمدينة أكادير، أمس الجمعة، واحد المقدم كيخدم فإحدى المناطق اللّي تابعة لاشتوكة آيت باها، على أنظار وكيل الملك لدى المحكمة الابتدائية بعاصمة سوس. هاد المقدم القروي كانت اتهماتو واحد البنت قاصر فعمرها شي 17 سنة بالترحش. وجاء توقيف هاد المقدم، حسب مصادر “كود”، بناءً على طلب النجدة اللي تقدمات بيه البنت بعدما دخل المتهم فشي خلاف بحي الهدى، مشيرة إلى أن النيابة العامة قررت باش تابع هاد المقدم فحالة اعتقال احتياطي، في انتظار الشروع في محاكمته بالمنسوب إليه.
|
التحرش خرج على مقدم وصيفطو لبنيقة وها فين
|
العيالات الحاملات كيكون ممنوع عليهم يشربو الخمر أو يكميو كارو والحشيش، وحاليا كشفات دراسة جديدة أن إلى كان الراجل كيكمي الحشيش مرة في السيمانة يقدر يعرض حياتها وحياة الجنين للخطر ويطيح ليها. الدراسة لي نشراتها صحيفة “ديلي ميل البريطانية” اكدات أن الرجال لي مبليين بالحشيش خاص يحاولو يكميو أقل ملي تكون رفيقتهم حاملة باش الجنين يبقى في بلاصتو، لأن الحشيش والماريخوانا كيأثرو على الخصوبة ديال النساء وحتى عند الرجال بـ40 في المائة. وأكد العلماء أن المكونات لي كاينة فالحشيش مزيانة باش تعالج اضطرابات نوبات الصرع، وحتى مرضى الكونصير لي كيتعالج بحصص الشيميو، وقالو أن هاد الناس ملي كيكميو الحشيش كيتكالماو وماكتبقاش كتجيهم الردة وكتحسن الشهية ديالهم. وحذرات الكلية الأمريكية ديال أمراض النساء أن الحشيش كيأثر مباشرة على نمو دماغ الطفل، وقالت ان لي بغات تحمل تقطع الحشيش هو الأول.
|
دراسة: الرجال لي كيكميو الحشيش كيعرضو عيالاتهم الحاملات للاجهاض
|
كشف محمد المسعودي، دفاع الصحافي المعتقل، سليمان الريسوني، والمضرب عن الطعام، أنه مشا يشوفو اليوم فالحبس وإدارة السجن ماخلاتوش، حيت حالتو الصحية ماكتسمحش. وقال المسعودي، فتدوينة ليه على “فيسبوك”: “جينا باش نشوفو سليمان وقالو لينا أن حالتو الصحية ماغتسمحش، تسنينا ساعتين بلا نفع”. https://m.facebook.com/story.php?story_fbid=4079323675514824&id=100003116952019 واليوم وصل الريسوني لليوم 78 ديال الإضراب عن الطعام، وحالتو الصحية تدهورات بزاف حتى مابقاش يقدر يحضر لمحاكمتو. ومتابع الريسوني فحالة اعتقال احتياطي لأزيد من عام بتهم الاحتجاز وهتك العرض بالعنف.
|
دفاع الريسوني: جينا نشوفوه اليوم وقالونا وضعو الصحي لا يسمح – تدوينة
|
أعلنت رئاسة النيابة العامة أن النيابات العامة بمحاكم المملكة تابعت منذ دخول المرسوم بقانون حالة الطوارئ الصحية حيز التنفيذ إلى غاية اليوم الجمعة على الساعة الرابعة زوالا، ما مجموعه 25857 شخصا قاموا بخرق حالة الطوارئ الصحية. وحسب بلاغ لرئاسة النيابة العامة، توصلات بيه “كود”، فإن من بين هاد الناس اللّي خرقو حالة الطوارئ، هناك 1566 شخصا أحيلوا على المحكمة في حالة اعتقال. وقد توبع 2593 شخصا من مجموع الأشخاص المشار إليهم أعلاه من أجل عدم ارتداء الكمامة الواقية . ويتوزع الأشخاص المتابعون على خلفية خرق حالة الطوارئ الصحية على الشكل التالي: الرشداء: 25203 شخصا؛ القاصرون: 654 شخصا؛ ومن حيث جنس الأشخاص المتابعين: *الذكور: 25068؛ * الإناث: 789.
|
ها شحال خرقو حالة الطوارئ: 25857 و1566 تعرض على القضاء
|
“كود” دارت حوار حصري مع القايدة “حُورِيَة”، قائدة الملحقة الإدارية 7 بآسفي، قدمت جزءا من تاريخها الحافل بالعطاء الناتج عن بساطتها في الكلام وتطبيق القانون بشكل سلس، وصل إلى كل قلوب المغاربة عبر العالم. القايدة حورية تعتبر من بين الشخصيات الأكثيرا تأثيرا عند المغاربة في زمن “كورونا”، وأظهرت نجاعتها وبينات على أن رجل السلطة كيبقى حتى هو مواطن وكيحس بمعاناة الجميع، وبينات القايدة حورية على أن رجال السلطة عبر ربوع المملكة دايرين اكثر من جهدهوم خلال فترة حالة الطوارئ الصحية، رغم كل ما يتعرضون له بين الفينة والأخرى. “كود”: خلقتي الحدث خلال الحملات التي تقومين بها خلال فترة حالة الطوارئ الصحية من خلال الجرأة في الكلام وخطابة المخالفين ، المغاربة بغاو يعرفو شكون هي القايدة حورية؟ القايدة حورية: القايدة حورية هي حورية بلسيق، تزاديت وكبرت في أسرة بسيطة وقريت في كازا، ومني تاحت لي الفرصة نقدم راسي، ماغنساش ندوي على الوالد والوالدة لي تعلمت منهم الحب والاحترام والمثابرة والصبر والتفاؤل، عاونوني بتوفيق من الله تعالى باش ناخد الدكتوراه في الحقوق تخصص قانون عام بجامعة الحسن الثاني عين الشق عام 2000. في 2006 غادي يوفقني الله تعالى باش نجح في امتحان ولوج السلك العادي لرجال السلطة، وحصل لي الشرف باش نكون مع أول فوج نسائي لي هو الفوج 43، دوزنا عامين بالمعهد الملكي للإدارة الترابية بقنيطرة، وفي هاد المدرسة العتيدة كباقي الزميلات والزملاء استفدت من دروس في التدريب العسكري وفي نفس الفترة استفدت من دروس نظرية وتطبيقية في مختلف العلوم ومناهج التسيير والتأطير وتدبير المجال وكان التخرج ديالي بعد اجتياز امتحان نهائي خديت فيه ماستر في الإدارة الترابية عام 2008. وبعد التخرج تم تكليفي كمعظم نساء السلطة بتسيير ملحقات إدارية، البداية كانت في مدينة المحمدية، وخدمت مع ثلاثة ديال العمال وما غنساش المساندة والتتبع وتصحيح الاختلالات من طرفهم وبطبيعة الحال كنشكر جميع الرؤساء المباشرين لي كانوا قدوة لي في نكران الذات والتضحية في سبيل خدمة الوطن والمواطنين. المسيرة استمرت بعد الحركة الانتقالية عام 2013 خدمت في الدار البيضاء بالملحقة 41 بلفدير، وفي عام 2016 غنتنقل لمدينة أسفي على رأس الملحقة الإدارية السابعة. “كود”: كيفاش دوزتي الصورة الايجابية التي رسمت عليك عند المغاربة منذ الجائحة وماذا غيرت فيك؟ القيايدة حرية: أولا كنشكر الله تعالى على هاذ الصورة الايجابية، كيفاش دوزتها؟ بالطريقة لي تندوز بها جميع المهام اليومية ديال نساء ورجال السلطة، الخدمة ديالنا ما فيهاش المجال للسلوكات التلقائية والعشوائية، عدنا مرجعية وهي الخطاب الملكي السامي ديال 12 أكتوبر 1999. يلا رجعتي للخطاب المولوي غتلق التصور الجديد للإدارة الترابية، ولا تبعتي الخطوات المرسومة بدقة غتلقا راسك كترسم بسهولة هاذ الصورة الايجابية: الاحتكاك المباشر بالمواطنين، ملامسة ميدانية لمشاكلهم في عين المكان، اشراكهم في إيجاد الحلول المناسبة والملائمة والنتيجة بطبيعة الحال هي كسب ثقة المواطن خاصة مني تتسمع ليه مزيان ، وتدوي معاه بلغة بسيطة وتتقاسم معاه مشاعر الفرح والحزن وما تتبخلش عليه بالنصيحة والتأطير وتتكون صريح وواقعي معاه. ورجل السلطة إنسان في المقام الأول في كل يوم تيدرب راسو على ضبط النفس وتقبل الاختلاف وتجنب القرارات الاندفاعية والانضباط والاستشارة والالتزام بالقانون ، وبطبيعة الحال سعادتي هي السعادة لي تيحس بها أي رجل سلطة مني تيوفقو الله تعالى باش يساهم ولو بالقليل في تحسين أوضاع المواطنين وفي تنمية البلاد ديالنا. “كود”: هاد الشهرة واش اعطاتك دفعة جديدة وطاقة ايجابية للعمل أكثر خدمة لوطنك وبلادك؟ القايدة حورية: حورية بحالها بحال جميع نساء ورجال السلطة محور التفكير اليومي هو خدمة المواطن ، وحتى مني خديت الميكروفون باش نساهم كباقي الزميلات و الزملاء في تنزيل اجراءات حالة الطوارئ الصحية انطلقت من نفسي، الاقتراحات لي اقترحت على الساكنة ديال الاحياء باش يبقاو في الدار ويحميو ريوسهم وحبابهم من خطورة هذا الوباء العالمي كنطبقها في حياتي اليومية حيث الجسم كيتكون من جسد وعقل وروح وخص كل جزء ياخد حقو من الرعاية والاهتمام ضروري من النظافة والتعلم والقراءة والتأمل والرياضة والمرح، هادشي كامل كيخلق التوازن وكيعطي للجسم طاقة ايجابية. وبالنسبة للطاقة الايجابية الحمد لله رب العالمين ديما كاينة عندي لسبب بسيط هو أن المبادئ الشخصية ديالي منسجمة مع المبادئ المهنية، يمكن عدسات الكاميرات لي تحركات وسط مشاهد الحد من تداعيات كوفيد 19 خلات المغاربة يوقفو على الدور ديال بزاف ديال الناس ومن بينهم الدور ديال القايد كمسؤول ترابي في تنفيذ القوانين والمحافظة على النظام العام والحد من أثار الأوبئة والكوارث الطبيعية والقائمة طويلة وهو دور كان ديما مبني على استراتيجية فيها الحكمة والواقعية واحترام القانون. “كود”: هل تلقتي تنويها من طرف الداخلية ؟ القايدة حورية: بالطبع الرؤساء دياولنا دائما متبعين العمل ديال نساء ورجال السلطة، ولولا التوجيهات والتأطير والدعم لي كنتلقاوه في إطار الالتزام ديالنا بالانضباط والاستقامة والتفاني في العمل ماكانش لهاد الصورة لي رسموها نساء ورجال السلطة يشوفوها المغاربة. “كود”: هل تطمح القايدة حورية أن تكون في رتبة أعلى في الداخلية؟ القايدة حورية: باش نكون واضحة معاك المناصب العليا في أي مجال خاضعة لمسطرة التقييم والتنقيط والاقدمية واكيد ان الطموح خاصو يكون مرتبط بالكفاءة المهنية والتحلي بروح المسؤولية ونكران الذات وحسن الخلق والالتزام بتطبيق القانون. وبالنسبة للقايدة حورية فيما كانت غتخدم والشعار هو تحقيق الغاية لي على أساسها أديت القسم وهي خدمة المواطن وحاليا طموحي هو طموح ديال أي مغربي هو الانتصار على هذا الوباء، طموحي هو طموح الطبيب والممرض والأستاذ وعامل النظافة وجميع السلطات العمومية وبزاف ديال الناس لي خدامين في الخفاء وحتى ديال الأم لي خالقة جو عائلي زوين باش ولادها والزوج ديالها يبقاو في الدار .
|
خاص.. القايدة حُورِيَة الشخصية الأكثر تأثيرا عند المغاربة في حوار مع “كود”: استفدت من دروس فالتدريب العسكري وكنت مع أول فوج نسائي فالإدارة الترابية وها شنو هو طموحي الآن -تصاور ما عمركم شفتوها
|
تمكنت عناصر المصلحة الولائية للشرطة القضائية بمدينة طنجة بتنسيق مع نظيرتها بمدينة القنيطرة، اليوم السبت 17 أبريل الجاري، من تحديد مكان تواجد 3 فتيات قاصرات تتراوح أعمارهن ما بين 16 و17 سنة، شكلن موضوع بحث لفائدة العائلة تم تسجيله لدى مصالح الأمن الوطني بمدينة القنيطرة. وكانت مصالح الشرطة القضائية بولاية أمن القنيطرة قد تفاعلت، بجدية كبيرة، مع بلاغ تقدمت به عائلات الفتيات المختفيات يوم أمس الجمعة، بعد مغادرتهن لمنازل عائلاتهن في ظروف غامضة، حيث تم تعميم مذكرات بحث على الصعيد الوطني في حق المصرح باختفائهن، وذلك قبل أن تتمكن عناصر الشرطة من العثور عليهن بالمدينة القديمة بمدينة طنجة، دون أن يتعرضن لأي اعتداء. وسيتم تسليم الفتيات لأفراد أسرهن فور إتمام إجراءات البحث التمهيدي التي تجريها فرقة الأحداث بالمصلحة الولائية للشرطة القضائية بطنجة بتنسيق مع نظيرتها بالقنيطرة، تحت إشراف النيابة العامة المختصة، وذلك من أجل تحديد كافة ظروف وملابسات وخلفيات هذه القضية.
|
استنفار ف البوليس بين طنجة والقنيطرة بسباب اختفاء 3 الدريات قاصرات.. وها التفاصيل
|
البعض استهزء وقال “هو اللي بقا ليهم يسرقوه”، وشي وحدين وصفهم ب”عبيد الثقافة المغربية”، من بعدما عرض التلفزيون الجزائري برومو مسلسل جديد، فيه شبه كبير مع مسلسل حديدان. وعلى مواقع التواصل الاجتماعي نايضة روينة، نشطاء مغاربة بزاف كيبارطاجيو فالبرومو على نطاق واسع، وكيستهزؤو ويساركازميو عليه، واتهمو بهذشي التلفزيون الجزائري بالسرقة المفضوحة لشخصية حديدان، اللي كياديها الممثل كمال الكاظمي. وقالو النشطاء أن الشخصية الرئيسية دالمسلسل، اللي سميتو “بوصندوق”، كيشبه كثيرا لحديدان، فتصرفاتو، وحتى فنبرة صوتو المبحوحة، وكذلك المسلسل كامل شابه لسلسلة حديدا، لا من حيث الاحداث او الديكور. وطالبو النشطاء مخرجة العمل، فاطمة بوبكدي، بمقاضاة القائمين على هذ العمل بسبب السرقة الأدبية بلا الموافقة ديالها.
|
هادي اللي كانت باقية.. المغاربة كاعيين بسباب سرقة الدزاير لسلسلة “حديدان” – فيديو
|
كشف مولاي حفيظ العلمي، وزير الصناعة والاستثمار والتجارة والاقتصاد الرقمي، عن تطور صناعة الكمامات بالمغرب، حيث مرت بمراحل، أولها ” مراقبة معامل الكمامة خصوصا ملي بدينا كانت الجودة ناقصا ودبا مزيانة” وفق تعبير الوزير. وقال حفيظ العلمي، خلال حضوره بمجلس المستشارين، اليوم، إن “الكمامات موجودين في جميع الصيدليات، كل نهار كيبقا عندهم 30 باكيا شايطا”، مضيفا :”الصيدليات كيطلبو منا منبقاوش نزيدو نزودوهم بالكمامات”. وكشف العلمي أن “الوزارة كتعطي للصيدليات 4،5 مليون كمامة يوميا”، مشيرا إلى أن “أكثر من 7 مليون كمامة شايطين لينا”. وفي سياق متصل قال الوزير إن “أجهزة تنفس لي تصاوبت في المغرب عبر الاشتغال مع الأطباء، نتجنا فيرسيون الاولى والثانية ودبا وصلنا للثالثة”. وأكد الوزير أن جهاز التنقس لي صنعو المغاربة فيه عدة مستويات وغادي كيتطور.
|
مولاي حفيظ العلمي: أكثر من 7 مليون كمامة شاطت لينا..وطورنا أجهزة التنفس مغربية الصنع
|
كورونا فيروس غادية وتزحف عندنا. هاد الصباح تزادت 21 حالة ديال المصابين ب”كورونا فيروس”. بهاد العدد وصلنا ل638. مازلنا متحكمين فالوضع ايلى كان التزام كبير منا ونبقاو فديورنا. الخطورة هو كل واحد يخرق هاد حالة الطوارئ الصحية ويخرج اكثر من مرة للزنقة. خطر عليه وخطر على عائلتو. اي خطر علينا كلنا. بالنسبة لعدد الوفيات بقات ف36 وعدد اللي تشافى ف24. كلشي بيدينا. هاد الارقام ما كتخلعش بزاف ولكن خاص الدنيا تبقى خاوية باش كلشي ينجى.
|
ضروري بقاو فديوركم. كورونا فيروس غادية وتزحف عندنا. تزادت ب21 حالة ووصلنا لـ638
|
واخيرا نطق وزير خارجيتنا بوريطة. خرج فلاماب وقال على ما شهدته سبتة من حريك جماعي بان المغرب ما يقبلش ازواجية الخطاب والموقف من طرف مدريد. هاد التصريح خرجو فوكالة المغرب العربي. بوريطة قال انه يتعين على مدريد ان تعي ان مغرب اليوم ليس هو مغرب الامس وان على بعض الاوساط في اسبانيا ان تقوم بتحيين تظرتها للمغرب. واخا مزيان هاد الشي وعلاش شوهة سبتة. علاش وقعات هاد الشي جا رد على تصريحات وزيرة الدفاع الاسبانية اللي اعتابرات المغرب عدو خارجي “كيبتز” اسبانيا.
|
واخيرا نطق. بوريطة رد على وزيرة الدفاع: الرباط ما يقبلش ازواجية الخطاب والموقف من مدريد ومغرب اليوم ماشي هو مغرب الامس
|
البرلماني فالاتحاد الاوروبي، منير الساطوري المغربي الاصل، هرس لينا راسنا بانه دافع على المغرب، وبأنه استنكر قرار اسبانيا علاج ابراهيم غالي مجرم حرب، وبأنه مغربي ولكن فوقت المعقول نسى هادشي كولو وكان واحد من اللي طحنو المغرب وبغا يغرق لبلادو الشقف. الساطوري اللي منحدر من آسفي، مشى صوت مع المجموعة النيابية ديال الخضر اللي كتدافع على البيئة، طبعا قرار التصويت ماشي ملزم لأي برلماني يتبع مجموعته النيابية، هادشي وقع فعدد من المجموعات، لي نصها صوت ضد المغرب ونصها صوت معاه، ومنها حزب الخضر لي كينتمي ليه هاد الساطوري. هادي طبعا فضيحة ليه، حقاش بين انه مغربي غير فوساىل الاعلام المغربية، وبين انه كيهتم غا بمصلاحتو فدهاليز البرلمان الاوروبي، خصوصا ملي بان ان برلمانية تونسية الاصل صوتات لصالحنا ومانساتش أنها مغاربية، وصوتات لصالح دولة من المغرب الكبير.
|
برلماني من أصل مغربي صوت ضدنا فبرلمان أوروبا
|
شاركت الإعلامية سميرة البلوي، صورة جديدة مع الأم ديالها، على حسابها في أنستكَرام، وهي الصورة لي لقات تفاعل كبير من المتتبعين ديال سميرة، وحتى من زملاءها في العمل. سميرة البلوي لي تشهرت بتقديم برنامج صباحيات دوزيم، كتحاول تبقى حاظرة في مواقع التواصل، خصوصا أنها كتخدم باسمها في مجال عرض الأزياء التقليدية، وقالباها قفاطن وتكاشط بالموازاة مع خدمتها الرئيسية. سميرة متبعها أكثر من 400 شخص على حسابها.
|
سميرة البلوي عايشة الحياة مع مها والضحك والنشاط جامعهم فهاد الصيف
|
أفادت مصادر خاصة لـ”كود”، أن عدد المغاربة اللّي ماتو بجهة “لومبارديا” شمال الطاليان بسبب إصابتهم بـ”كورونا” فيروس، وصلوا لـ26 وفاة، دفنت جميعها بالمقابر الإسلامية. وكانت القنصيلة المغربية بـ”مِيلاَنُو” الإيطالية قد أكدت أن جميع الوفيات تم دفنها بمقابر إسلامية، واحترمت فيها الطقوس والإجراءات المتعارف عليها عند المسلمين في حدود ما هو مسموح به قانونا في ظل هذه الظرفية الاستثنائية. يشار إلى أن ولاية “لومبارديا” التابعة لها مدينة ميلانو الإيطالية يُوجد بها أزيد من 200 ألف مغربي، وهي أهم جهة في إيطاليا، وعرفات أرقام خايبة على المصابين بـ”كورونا” فيروس، وسجلات بزاف ديال الوفيات.
|
عدد المغاربة اللّي ماتو بـ”كورونا” فجهة لومبارديا شمال الطاليان وصل لـ26 وكولهوم تدفنو
|
عاشت مصالح الأمن في مدينة فاس، خلال اليومين الماضيين، استنفارا أمنيا كبيرا، بعدما تعرض نائب الوكيل العام للملك لدى محكمة الاستئناف، محمد الموفق، لمحاولة السرقة بحي السعادة، قبل أن يتم تحديد هوية المشتبه فيهما. وحسب مصادر محلية، لـ”كود”، فإن ممثل النيابة العامة المشهود له بالكفاءة والاستقامة، تفاجئ بشخص يحاول سرقة هاتفه النقال، قبل أن تقود التحريات والأبحاث التي باشرتها مصالح الأمن بالمنطقة الأمنية الثانية فاس الجديد دار ادبيبغ من تحديد هوية المتهمين. وكشفت المصادر نفسها أن البوليس شد أحد المتهمين، وهو من ذوي السوابق القضائية في هذا المجال، بينما تتواصل حاليا التحريات لتوقيف شريكه الذي تم تشخيص هويته بشكل دقيق. وماشي هادي هي المرة الأولى التي يتم فيه سرقة المسؤولين القضائيين بفاس، إذ لعدد منهم أن تعرض للسرقة، وتعرض قبل أشهر قليلة أحد نواب وكيل الملك ان تعرض للسرقة قرب إحدى المصحات الخاصة المعروفة بالمدينة، من قبل شخصين كانا على مثن دراجة نارية.
|
استنفار أمني بفاس بعد محاولة سرقة الوكيل العام بطريقة هوليودية
|
رغم أن الدفاع قدم ضمانات كثيرة من أجل متابعة الصحفية هاجر الريسوني وباقي المتابعين في حالة سراح، في الملف المثير للجدل بتهم تتعلق ب “الإجهاض والفساد”، رفضت ابتدائية الرباط مرة أخرى طلب السراح المؤقت. قرار الرفض بررته المحكمة، اليوم الخميس 19 شتنبر الجاري، بكون ان التهم الموجهة إلى الزميلة هاجر تكتسي طابع الخطورة، وغياب ضمانات كافية من أجل الاستجابة لطلب السراح المؤقت. واخا هاد الملف عرف نقاش كبير دوليا ووطنيا، وطالبو فيه منظمات معروفة ف العالم ووطنيا بحال امنستي وهيومن رايتس ووتش والجمعية المغربية لحقوق الإنسان، بإطلاق سراح الصحفية ومن معها فورا، الا ان المحكمة عندها راي اخر. مهم كولشي غايتابع تطور هاد الملف، خصوصا وأن الجلسة المقبلة حددت في يوم الاثنين 23 شتنبر الجاري.
|
المحكمة رفضات مرة أخرى السراح المؤقت لهاجر الريسوني ولي معها
|
لبارح فالليل عاشت ساكنة مدينة العروي باقليم الناظور، حالة استنفار كبيرة، بعدما تقتل راجل ومراتو وتصابو ثلاثة من أقرابهم بحي الفرح من طرف مجهولين. أسباب هاد الجريمة مازال مجهولة، فالوقت اللي استنفرت فيه عناصر الشرطة العلمية، والمخابرات، والسلطة المحلية، وسادت حالة من الاستنفار فمسرح الجريمة وكافة أرجاء المدينة . الهالكين هزوهم لمستودع الأموات بالمستشفى الحسني بالناظور باش يشرحوهوم، فيما نقل المصابين الثلاث إلى مستعجلات مستشفى القرب بالعروي.
|
فاجعة فالناظور. مجهولون قتلو شارف ومراتو واصابة ثلاثة من اقاربهم
|
حذرت مندوبية الصيد البحري بسيدي إيفني كافة الملاحين والبحارة من الإقتراب والإبحار بالسواحل الجنوبية للمدينة وخصوصا بمنطقة “أوريورة” نواحي الشاطئ الأبيض، التابع لإقليم كَلميم. ونبهت مندوبية الصيد البحري، لكافة الصيادين العاملين في قوارب الصيد الساحلي والتقليدي، إلى وجود نشاط عسكري معلن عنه من طرف البحرية الملكية ضمن القطاع البحري للمنطقة الجنوبية، سيجري ابتداء من غدا السبت 12 يونيو 2021 إلى غاية يوم الثلاثاء 15 يونيو 2021. هذا وحذرت مندوبية الصيد كافة البحارة من عدم الإقتراب للسواحل البحرية المشار إليها في الإعلان، والممتدة من سواحل إيفني شمالا إلى الشاطئ الأبيض جنوبا، وذلك لضمان سلامة البحارة وسلامة مراكبهم. 021
|
مناورات الأسد الإفريقي وصلات لسواحل الشاطي الأبيض.. ومندوبية الصيد بإيفني للبحارة: كاينة تداريب عسكرية بحرية وماتقربوش من هاد المنطقة – وثيقة
|
كشف خو اليوتوبور شفيق العمراني الملقب ب”عروبي فميريكان”، المعتقل بسبب فيديوهات كتمس بمؤسسات الدولة، أن خوه ماتعرض لا لاختطاف ولا لتعذيب. وقال العمراني، فتدوينة ليه فهذ الصدد، كيخاطب فيها اللي تضامنو معاه، وكيجمعو لائحة ديال التوقيعات لإرسالها للرئيس الأمريكي: “أطلب من الإخوة المساندين لأخي… تحيين معلوماتهم، فالأمريكيون ليسو كالمغاربة، أي معلومة غير صحيحة يرمون كلفها في سلة المهملات”. وزاد: “من فضلكم، قولو المعلومات الصحيحة فقط، ماكان لا اختطاف ولا تعذيب، وخبروني باعتقال خويا بعد اعتقالو بساعتين، وقلت هذشي في حينه”. https://m.facebook.com/story.php?story_fbid=10224144785437688&id=1542489726 وختم تدوينتو بالقول: “اتركوا الانفعالات، واعتمدوا على الوقائع”. ومجموعة من رواد مواقع التواصل الاجتماعي طالقين عريضة كيجمعو من خلالها التوقيعات، وكيفكرو يرسلوها للرئيس الامريكي جو بايدن، كيقولو من خلالها أن شفيق، اللي كان عايش فأمريكا قبل اعتقاله كيجمعو من خلالها التوقيعات، تعرض للاختطاف والتعذيب.
|
كذب الناس اللي تضامنو مع شفيق العمراني.. خو اليوتوبر “عروبي في ميريكان”: ماكاين لا تعذيب لا اختطاف ولا هم يحزنون.. وعنداكو تسيفطو هاد المعلومات المغلوطة لبايدن راه غيلوحها فالبوبيل – تدوينة
|
خرجت مديرية الأرصاد الجوية في نشرة إنذارية جديدة. المديرية توقعت أن يتم تسجيل زخات رعدية محلية قوية، من المستوى البرتقالي. هاد الزخات توقعت الارصاد ان يتم تسجيلها اليوم الخميس من الساعة الثانية عشرة زوالا حتى الساعة الحادية عشر مساء. هاد الزخات غادي تهم عدد من الأقاليم. ويتعلق الأمر بأقاليم الحوز وأزيلال وشيشاوة والرشيدية وفجيج وميدلت وورزازات وتارودانت وطاطا وتنغير وزاكورة. المصدر قال أن زخات رعدية معتدلة ستهم، خلال نفس الفترة، المرتفعات بأقاليم تزنيت وسيدي إفني واشتوكة أيت باها، حيث يمكن أن تكون هذه الزخات الرعدية مصحوبة محليا بالبرد ورياح عاصفية. ودعت المديرية إلى أخد الحيطة والحذر والابتعاد عن الويدان.
|
الأرصاد الجوية في نشرة إنذارية جديدة: الشتا خيط من السما والرعد فعدد من الأقالم.. وردُّو بالكوم من الويدان
|
الراية المغربية تهزات اليوم فملعب بورطو بالبرتغال. تهزات فنهاية كأس الشامبانز ليگ للاندية. الماتش تلعب بين مانشيشتر سيتي وتشيلسي وسالات بواحد لزيرو. حكيم زياش لاعب المنتخب المغربي وتشيلسي ربح اول كاس كبيرة فاوربا. اهم كاس فاوربا. زياش ما دخلش فهاد الماتش بحالو بحال اوليفر جيرو الفرنسي اللي ربح كاس العالم الاخير مع بلادو وعدد من النجوم ولكن باش وصلو لهاد النهائي زياش كان عندو دور فالادوار السابقة. تشيلسي ربحات بواحد لزيرو، الهدف سجلو اللاعب الالماني كاي هافيرتس فاخر دقايق الشوط الاول. وفرقة توماس توخل ربحات فرقة بيب گوارديولا. زياش بان فاخر الماتش وكان هاز الراية المغربية وفرحان بيها.
|
الراية المغربية حتافلات بشامبيانز ليگ. فرقة زياش على عرش الكورة الاوربية – تصاور وفيديو
|
كشفت ادارة مهرجان مراكش الدولي للفيلم ان الممثل الامريكي الشهير روبير ريدفورد سيتم تكريمه فالدورة 18 من مهرجان مراكش الدولي للفيلم اللي غادية تكون ما بين 29 نونبر و7 دجنبر اللي جايين. ريدفورت قال فتصريح نقلو بيان للمهرجان انه تشرف بدعوة مراكش وباغي يتلاقى مع “مؤلفين وفنانين آخرين سيتبادلون فيما بينهم فرادة صوت كل منهم وكذلك وجهات نظرهم”. ريدفورت واحد من اساطير هوليود فالتمثيل. حافظ على فراداتو على طريقتو. ما غراتوش هوليود وبقى وفي للسينما للابداع وللنضال. اسس “ساندانس” ودار مهرجان باسم الاسم للاحتفال بالسينما المستقلة المتفردة اللي ما عندهاش بلاصة فامريكاكيموت على البيئة وناشط سياسي. اخر مجية ليه للمغرب كانت لمراكش والدار البيضاء لتصوير فيلم “لعبة الجاسوس” مع الممثل براد بيت
|
عملاق اخر فالسينما مكرم فمهرجان مراكش 18. روبير ريدفورد ممثل ومنتج ومجنون على البيئة و”الجاسوس” اخر مجية ليه للمغرب
|
سعد لمجرد المتابع فقضايا خايبة ففرانسا فيها الاغتصاب والاحتجاز …. ما حشمش دار اغنية على الملك محمد السادس فعيد الشباب. سماها “معاك يا سيدنا”. العنوان مستفز. واحد بحال لمجرد اللي كيتابعو قضاء نزيه ما خاصوش يغني على رئيس الدولة فهاد الوقت. دار خطأ كبير بزاف باش تم تنصيب المحامي الشهير ايريك ديبون موريتي اللي هو محامي القصر٬ فالدفاع على سعد لمجرد فاول قضية متابع فيها وكانت بباريس قبل ليلتين من حفل له هناك. خطأ ما تمحاش واخا خرج بيان من بعد كيقول باللي ما بقاش محامي ديالو. اللي دار دار وكلشي تساءل علاش دار هاد الخطأ وعلاش كاع تلاقاه من بعد فباريس. صحيح ان سعد لمجرد مجرد متهم دابا ولكن الشبهة كاينة ورئيس الدولة ملك كاع لمغاربة. تورط من بعد لمجرد فقضية اخرى فجنوب فرانسا. باش يجي هاد بنادم يدير اغنية على عيد الشباب راه استفزاز للمغاربة. استفزاز كبير. الي كان الملك “مشرفنا وزاد شان بلادنا والمغرب فازدهار” و”معلي رايتنا” و”لمغاربة ومفتاخرين والعالم كولو يعرفنا” كيف كتقول كلمات اغنيتك٬ علاش بحالك كيغني عليه. بحالك ما يشرف لا الملك لا لمغاربة تكون “مجند ورا” الملك وبحالك ما يمكنش يكون المغربي مفتاخر بيه وبحالك لبلاد ما يمكنش تعز وتزهى ليام. انت ما مشرفناش وباش تغني علي رئيس الدولة كتزيد كترهنا فيك. لبلاد تستاحق احسن امثال لمجرد وحشومة يخليوه يدير اغنية على محمد السادس
|
شوهة باللي لمجرد يغني “معاك يا سيدنا”. متهم بالاغتصاب ف2 قضايا كيضر بصورة رئيس الدولة باش يقول ليه عيد ميلاد سعيد فاغنية
|
علمت “كود”، من مصادر محلية، أن الجدارمية ديال سرية تدرات ضواحي مدينة كرسيف، فتحت أمس الخميس، تحقيق شامل باش تحدد الظروف والملابسات ديال الانتحار الغامض ديال سيدة داخل منزل العائلة. ووفق ما كشفت عنه مصادر “كود”، فإن الضحية خلات مواراها 3 ديال الأطفال صغارين ولقاوها شانقة راسها ف الكوزينة ديال المنزل، قبل أن تأمر النيابة العامة باش تمشي الجثة ديالها لمستودع الأموات بش يديرو ليها التشريح الطبي لتحديد ظروف الحادث الغامض.
|
وحدا فكرسيف شنقات راسها وخلات مورها 3 ديال دراري صغار
|
شاركت الممثلة جميلة البدوي صورة جديدة على حسابها في أنستكَرام بانت فيهم بلوك مختلف، وشكلها مختلف على لي اعتداو عليها المتتبعين ديالها. البدوي قطعات شعرها ورداتو زعر، ودارت حتى هي “الهوليوود سمايل”، وطلبات المغنية من المتتبعين ديالها بيدعو في التعاليق.. المتتبعين ديال جميلة شجعوها على اللوك الجديد، وقالو ليها بنتي مختلفة وزوينة. https://www.instagram.com/p/CMDIQQxHqcN/
|
الشهوبية والشعر قصير.. جميلة بداوي بدلات اللوك – فيديو
|
علمت “كود” من مصادر مطلعة أن سعد الدين العثماني، رئيس الحكومة، ولى كينسق بزاف مع لحسن الداودي، الوزير المنتدب الملكف بشؤون الحكامة، فأمور ديال الدولة وأمور ديال الحزب، بل العثماني مكيرتفارقش معه. العثماني لي بعد عليه مصطفى الرميد، أحد مهندسي الحكومة الحالية، ولي غالبا بسبب أن “الرميد غضبان عليه وعلى طريقة ف التدبير”، يستعين اليوم بلحسن الداودي، وكيتشاور معه. بل أكثر من ذلك العثماني كيصيفط شيفور ديالو وكيفضل يمشي مع الداودي، ف طوموبيلت الأخير. هادشي عايناتو “كود” أكثر من مرة. وحسب مصدر “كود” فإن العثماني يعول كثيرا على وساطات الداودي لي عندو علاقة جيدة مع الداخلية وهو لي كيفك اغلب المشاكل لي كتوقع لحزبو مع الداخلية ف مختلف مناطق المغرب. الدواودي، ولى الرجل المفضل عند العثماني والمقرب ليه وكيتشاور معه ف الصغيرة والكبيرة، يعني الوحيد لي ولى كيثيق فيه. العثماني عندو طريقة خاصة، مكيقول لحد شنو غايدير، تا لقاءات الأمانة العامة كتكون باردة وقليل فاش كيسخن الطرح.
|
لحسن الداودي ولى رجل الظل ديال رئيس الحكومة
|
ساعات قليلة من انتشار شريط الفيديو واللّي بان فيه داك الأستاذ الحقير كيضرب التلميذة ديالو بشكل وحشي. تم صباح اليوم الأحد توقيف أستاذ الرياضيات بالثانوية الإعدادية الإمام مالك بخريبكة الذي قام بتعنيف التلميذة “ش.ح”. وحسب مصادر “كود”، فإن الأستاذ تم توقيفه بناءً على تعليمات من النيابة العامة من أجل البحث معه بخصوص داك الضرب لي دار فحق التلميذة ديالو اللي كتدرس بالسنة التاسعة أساسي خلال الأسبوع المنصرم، دون أن يتم تسجيل شكاية لدى مصالح الأمن بسبب وقوع الصلح بين والد التلميذة والأستاذ.
|
عاجل.. البوليس شدُّو الأستاذ الحقير لي شرمل تلميذة ديالو داخل القسم
|
المغني الشعبي عثمان مولين لي مشهور باسم “مول البندير” اختار يساعد الناس لي في وضعية صعبة في شهر رمضان لي جا مع جايحة كورونا بطريقتو الخاصة. المغني لي تشهر بين ليلة ونهار وولا حاضر في أكبر العراسات في المغرب ختار أنه يبيع clé usb فيها أغاني ديالو بثمن 400 درهم، وبهاد الثمن غادي يشري المنتوجات اليومية الأساسية ويوزع القفة على الناس لي محتاجين. المهندس لي قلب الحرفة، دار هاد القضية زوينة. كل واحد غادي يقدر ياخد مقابل زوين على الفلوس لي عطى وفي نفس الوقت ينشط مع راسو بالشعبي.
|
عثمان مولين كيبيع “clé usb” فيها أغانيه ب 400 درهم لمساعدة المحتاجين فجايحة كورونا
|
الاتحاد الدولي لكرة القدم “فيفا” قرر يمدد عقود جميع المحترفين، اللي كانت غادي تسالي في 30 يونيو المقبل، بسبب جائحة فيروس كورونا المستجد. الاتحاد الدولي وضع حدا للجدل، حول قانونية مشاركة اللاعبين مع فرقهم الحالية الا استأنفت البطولات بعد 30 يونيو، خصوصا اللاعبين اللي غادي تسالي عقودهم. هاد القرار صدم حكيم زياش، لاعب أجاكس امستردام والمنتخب الوطني، بعدما كان يراهن على الانضمام إلى فريقه الجديد تشيلسي الإنگليزي. ونفس الوضعية تنطبق كذلك على أشرف حكيمي، إذ أن قرار “فيفا” غادي يمنعوا باش يرجع لفريقه الأصلي ريال مدريد الإسباني، وبالتالي سيستمر مع دورتموند الألماني إلى حين نهاية الموسم الكروي الجاري.
|
“فيفا” صدمات زياش.. منعات التحاقو بتشيلسي في يونيو
|
فحدود اليوم الثلاثاء، تلقحو فالمغرب ضد فيروس كورونا المستجد 2635859 بالجرعة اللولة، و31232 خداو الجرعة الثانية منهار بدات حملة التلقيح. وحسب نشرة كوفيد 19 اليومية، تقاسو اليوم 446 من أصل 8507 واحد دار التحليلة، ووصل عدد المصابين فالمجموع ل481709. وصل مؤشر الإصابة التراكمي ل1325,2 لكل 100 ألف نسمة، بمعدل 1,2 لكل 100 ألف نسمة فهذ 24 ساعة. و ماتو اليوم 15، ووصل العدد دالوفيات ل8574، بنسبة إماتة ديال 1,8 فالمية. وتشافاو اليوم 808، ووصل الإجمالي ل466105، بنسبة تعافي 96,8 فالمية. ونزلو عدد الحالات النشيطة ل7030 حالة، وعدد الحالات الحرجة ل440 حالة، ومعمرين دابا أسرة الإنعاش بنسبة 13,9 فالمية. ومن الحالات الخطيرة، 66 تدهورات حالتهم اليوم، و33 تحت التنفس الاصطناعي الاختراقي. وكتتوزع الإصابات والوفيات الجديدة على الجهات والأقاليم هكذا: وهذا المنحى الوبائي اليومي:
|
حصيلة كورونا والفاكسان: اليوم ماتو 15 المغربي وعدد الحالات النشيطة نزل لـ7030.. و31232 خداو الجرعة الثانية من اللقاح
|
علمت “كود” ان ماتش المغرب والكوت ديفوار عن المجموعة الرابعة لكأس افريقيا للامم بالقاهرة غاديين يحضروه وزراء حاليين وسابقين. محمد نبيل بنعبد لله وزير السكنى والتعمير وسياسة المدينة السابق وصل للقاهرة وغادي يحضر اليوم للماتش. وعلمت “كود” ان وزير الشبيبة والرياضة رشيد الطالبي العلمي غادي يحضر حتى هو وتوقعت مصادر اخرى ل”كود” ان يحضر وزير اخر فحكومة بنعرفة لهاد الماتش
|
وزراء حاليون وسابقون غاديين يحضرو ماتش المغرب الكوت ديفوار بالقاهرة
|
حققت شركة “شاومي” الشينوية لي متخصصة في تصنيع التلفونات، رقم قياسي في مبيعات تلفونها الجديد “ريدمي نوت 7″، لي معروف في العالم بسمية “قاتل الهواتف الذكية”. وقدرات الشركة تبيع 10 مليون تلفون في 129 يوم من الإصدار ديالو. ونشر المؤسس المشارك لشركة “شاومي”، لي جونح خبر الرقم القياسي وأكد أنه احتفل مع المديرين التنفيذيين للشركة احتفالا استثنائيا.
|
رقم قياسي في بيع “قاتل الهواتف الذكية”
|
استقبل عزيز أخنوش وزير الفلاحة والصيد البحري والتنمية القروية والمياه والغابات اليوم الثلاثاء 18 يونيو بيتر راتين رئيس جامعة أديلايدالأسترالية، اللي جا للمغرب فزيارة رسمية. شكل هاد اللقاء فرصة للطرفين من أجل النقاش حول تعزيز سبل التعاون في مجالات التكوين والبحث العلمي، والتعاون الجامعي في المجالات المتعلقة بتطوير الفلاحة وتقنيات السقي، لا سيما وأن مناخ جنوب أستراليا كيشبه بزاف لمناخ المغرب. وعبر الطرفان خلال هاد المناسبة عن إرادتهما المشتركة لمواصلة الجهود لتطوير الخبرات في مجالات الرقمنة الفلاحية والتكنولوجيات الحديثة، بالإضافة لإفساح المجال لبعثات التبادل الطلابي، والتكوين في أسلاك الماستر المتخصص. ويذكر أن جامعة أديلايد الأسترالية اللي تأسست في العام 1871 تحتل الرتبة 114 من بين أفضل الجامعات العالمية. وسبق لأخنوش أن زار جامعة أديلايد في زيارة سابقة لأستراليا، كما أنه قاد وفد من مسؤولي وزارة الفلاحة ومهنيي القطاع لأستراليا خلال فبراير الماضي تم خلالها تعزيز التعاون فالمجالات المتعلقة بالفلاحة بين البلدين.
|
اخنوش استقبل رئيس جامعة أديلايد الأسترالية.. هدرو على التعاون فالتكوين والبحث العلمي وتبادل الطلاب
|
قالت الشرطة البلجيكية أنها عثرت على جثة مغربي سجل إختفاؤه في ظروف غامضة، قبل ما يزيد عن سبعة أشهر، دون أن يتم معرفة مصيره. وأضافت الشرطة أنها عثرت على الهالك مدفون بضواحي بروكسيل، حيث جرى فتح تحقيق لمعرفة طريقة وفاته، سيما وأن شبهة القتل ظهرت منذ العثور على جثته، بعدما كان إختفاؤه لغزا بالنسبة للأمن البلجيكي. المهاجر المغربي الذي كان يدعى قيد حياته “محمد حاروشي” ويبلغ من العمر 41 سنة، عثر عليه مدفونا في بلدة “آرين” ضواحي بروكسيل.
|
مغربي كان مختفي فبلجيكا لقاوه مدفون ضواحي بروكسيل
|
قالت وكالات الاسفار الدنماركية انها غادي تصيفط السياح اكثر و اكثر و ان العمل الارهابي د الحوز ماغاديش يخليها توقف عملها..حسب موقع بولتكين الدنماركي. صاحب وكالة سياحية قال للموقع انه نظم رحلات لقرابة 20 شخص كاينين دابا ف مراكش و ان 19 اخرين غادي يلتحقو بهم ف نهاية الشهر و ان المتوقع عندو هو تنظيم رحلات ل400 دنماركي ف 2019. وكانت وزارة الخارجية الدنماركية قالت بعد العملية الارهابية ان المغرب كايبقا بلد امن وماعمر السياح لقاو فيه مشكل امني ولكن نصحتهم بالتجول مع دليل سياحي ف بعض المناطق..
|
وكالات الاسفار الدنماركية: غادي نصيفطو السياح لمراكش اكثر و اكثر
|
نفى مقرب من عمد مدينة الرباط، محمد الصديقي، في اتصال مع “كود”، وجود أي علاقة للجماعة بمشروع بناء مظلة عملاقة بساحة مولاي الحسن بالعاصمة الرباط، بتكلفة تصل إلى 3،8 مليارات سنتيم. واستغرب ذات المصدر من تصريحات مستشار فيدرالية اليسار الديمقراطي بمجلس الجماعة، وترويجه لمسؤولية المجلس في بناء هذه المظلة. وكشف المصدر نفسه أن الجماعة ساهمت فعلا في برنامج الرباط مدينة الأنوار الذي تبلغ ميزانيته 4،9 مليار درهم من أجل إنجاز العشرات من المشاريع، لكنها ليست مسؤولة على المظلة. وأكد ذات المصدر أن شركة الرباط الجهة للتهيئة هي المسؤولة على المشروع. وتأسست شركة الرباط الجهة للتهيئة سنة 2014 في إطار مشروع ملكي لتهيئة الرباط، ثقافيا وعمرانيا. وطالب عمر حياني، مستشار جماعي بالرباط، بالتحقيق في مظلة عملاقة كلفت 3.8 مليارات سنتيم، ويتعلق الأمر بالمشروع الهادف إلى إنجاز مظلة حديدية بساحة مولاي الحسن وسط العاصمة الرباط، التي خلف بناؤها امتعاضا واسعا في الرباط بفعل منظرها البشع وتكلفتها الخيالية. وفق ما نشرته يومية المساء.
|
المظلة” العملاقة جزء من مشروع ملكي.. ومقرب من عمدة الرباط لـ”كود”: لا علاقة لنا به وشركة الرباط الجهة هي المسؤولة عليه
|
الماتش اللي كاين دابا بين البارصا واشبيلية ديال “سوبر كوب” الاسباني فضيحة لينا. اش دانا نديرو ماتشات بحال هادو. احد الحاضرين وصف ل”كود” المشهد الفضائحي “شريت بييي ب500 درهم وتسخسخت بزاف باش ندخل. حطيت الطونوبيلة وفرحنا لقينا طوبيسات الزا جايين من مراكش تهز الجمهور٬ غير هما ما تحركوش وكانو عائلات من اسبانيا ومن المغرب وتسخسخنا عاد تعطى الامر باش تتحرك” حسب شهادة هاد المتفرج ل”كود” فكاين اللي ضرب 5 كيلومتر باش يدخل للتيران الدخلة فضيحة اخرى. التسخسيخ والعذاب “انا عندي تذكرة ديال 500 درهم وصاحبي عندو ديال 900 درهم وبحال بحال. دخلنا ما كاينش الفرق. بجوج تسخسخنا”. فهاد الوقت نقز عدد من الشباب وفيهم اطفال لكرياج ودخلو للتيران بزز كلشي كيشوف فيهم كيف كيبان فهاد الفيديو اللي نشراتو “كود”. فالداخل وقبل نص ساعة من الماتش “كان الما سالى، الما اللي كيبيعوه كولو سالى. ممنوع ندخلو الما وباش دخلنا ما لقيناش والصهد” يحكي شاهد “كود”. لفضيحة باش تكمل هو الطواليتات اللي دخلو فيها ما لقاو ش فيها الما. فضايح كثيرة غادية تشوهنا بزاف فالصحافة الاسبانية. قراو غير شهادات اللي حضرو باش تعرفو هاد الشي
|
فضايح ماتش البارصا واشبيلية وشوهتنا فالصبليون. طواليط بلا ما وطوبيسات ما تحركو غير بزز وجمهور نقز لكرياج =فيديو=
|
مع اقتراب عاشورا كيتحركو المجامر وكيكثر السحور والشعودة، والدوافع كتختالف لكن السبب واحد وهو الجهل. “كود” سولات المغاربة واش باقي السحور يكثر فعاشورا؟ وعلاش؟ كولشي أكد أن السحور والشعودة موجودة وخاصة فهاد الوقت ديال عاشورا، والناس واعية بأن هادشي غير جهل وتخلف، والبعض ختارو يذكرو الدوافع، وقالو انه كاين لي ماعندو زهر وكيسحر باش يتزوج ولا يخدم ولا ينتقم من شي حد… وقال آخر: كون كان السحار ينفع، كون ينفع راسو بعدا ويخرج من ديك العيشة لي فيها هو… باقي التصريحات فالفيديو.
|
ميكرو طروطوار كود. سولنا المغاربة واش باقي السحور كيكثر فعاشورا؟ وعلاش: ماكاين لا زهر لا خدمة لا زواج داكشي علاش كاين السحور خاصة فعاشورا وهادشي غير جهل.. وكون كان السحار ينفع كون ينفع راسو بعدا
|
دافع رئيس الحكومة سعد الدين العثماني، بشدة عن حصيلة الحكومة فيما يخص مجال التصنيع. وقال العثماني، خلال الجلسة العامة بمجلس النواب المنعقدة مساء اليوم، إن “المغرب أصبح منافسا في مجال تصنيع السيارات”، مؤكدا :”ننتج سيارة في كل دقيقة ونصف. وأوضح المتحدث :”نطمح إلى صناعة مليون سيارة”. وكشف العثماني أن المغرب وضع 10 منظومات في صناعة السيارات من محركات ومنظومتي بيجو ورونو، وانظمة التحكم الكهربائية، وغيرها. وكشف المصدر نفسه أن قطاع الغيار (للسيارات) المصدر من قبل شركات مغربية يصل 60 في المائة. وقال العثماني :”ثلثي من البرنامج الحكومي تحقق فيما يخص تطوير وهيكلة الاقتصاد الوطني”.
|
بنعرفة: ننتج سيارة في كل دقيقة ونصف وهدفنا صناعة مليون سيارة
|
انطلاقا من هاذ السيمانة غادي تبدا الخدمة ديال اللجنة الاستطلاعية اللي شكلها البرلمان من أجل الوقوف على عمل مديرية الأدوية ووضعها المالي والإداري وعلاقتها بشركات صناعة الأدوية ومدى احترامها لبنود القانون رقم 17.04 بمثابة مدونة الأدوية والصيدلة. اللجنة غادي تعقد اجتماع غادي يتم فيه تحديد استراتيجية ومنهجية عمل اللجنة، وسبل تحقيق أهدافها. ومن المعلوم ان هضرة كثيرة تجبدات في الاونة الاخيرة عبر وسائل الاعلام منها “كود” على وضع هاذ المديرية بوزارة الصحة والاختلالات التي تم رصدها على مستوى ببيع مستلزمات طبية دون الترخيص لها من طرف المديرية وعلاقات غامضة ومتشعبة للمديرية بلوبيات صناعة الادوية والمواد الصيدلية فالمغرب.
|
التخلويض فمديرية الاودية والصيدلة فوزارة الصحة. اللجنة الاستطلاعية البرلمانية بدات خدمتها
|
علمت “كود” أن رئيس الحكومة سعد الدين العثماني، يتواجد هذه الأيام، بإحدى الإقامات الفاخرة بمراكش، من أجل أخذ قسط من الراحة، بعد إصابته بوعكة صحية. وحسب مصادر مقربة من رئيس الحكومة، فإن الملك عرفو مريض ودار ليه العناية وطلب منو يمشي يسترجع عافيتو فمراكش. وهادشي اللي دار العثماني مشا لمراكش يرتاح. وكان العثماني قد قال في تدوينة الفايسبوك، ” أعاني منذ بضعة أيام من زكام والتهاب في الجيوب الأنفية، مما اضطرني اليوم لتعليق عدد من الأنشطة والمواعيد”. وأضاف العثماني :”بهذه المناسبة، أشكر جلالة الملك محمد السادس، حفظه الله تعالى، على العناية الكريمة التي خصني بها وعلى حرصه على حالتي الصحية”.
|
الملك مهلي فرئيس الحكومة..عرفو مريض وطلب منو يمشي يسترجع عافيتو فمراكش
|
أعلن وكيل الملك لدى المحكمة الابتدائية الزجرية بالدار البيضاء عن فتح بحث قضائي حول تداول بعض الوسائط الاجتماعية لائحة ركاب إحدى الرحلات الجوية القادمة من بلد أجنبي و التي تبين أن أحد ركابها مصاب بأعراض فيروس كورونا المستجد. وشددت النيابة العامة، في بلاغ لها، على انه سيتم ترتيب الآثار القانونية على ضوء نتائجه، نظرا لكون هذا الفعل يحتمل أن يشكل مخالفة للقانون الجنائي بسبب إفشاء السر المهني والتشهير و المساس بالمعطيات ذات الطابع الشخصي.
|
النيابة العامة فتحات تحقيق حول تداول لائحة المسافرين اللي جاو مع المغربي لي حامل كورونا
|
بزاف ديال مبادرات الخير تعلن عليها في مواقع التواصل الاجتماعي وتصورات وتنشرات فيديوهات وصور، وهادشي اعتبرو نعمان بلعياشي خطأ، في رأيو الخير ما كيدارش بهاد الطريقة. نعمان بلعياشي قصد بهضرتو بزاف ديال الفنانين والفنانات لي علنوا على مشاركتهم في مبادرات ديال مساعدات الغير من بينهم كريمة غيث وأحمد شوقي. نعمان كتب على حسابو في انستگرام تدوينة طويلة قال فيها “أنه ماشي العيب أننا نعاونو بعضياتنا ونحفزو بعضياتنا ولكن ماشي بالطريقة لي ممكن تسبب الإحراج لشخص آخر..”. بالصح بزاف ديال الفنانين علنو على مبادرات الخير وهادي حاجة مزيانة وبزاف، ولكن في نفس الوقت انك تفيلمي هاد المبادرات تقدر ضر الآخر وتسبب ليه إحراج.
|
واش تحفيز ولا “شوفوني كندير الخير”.. نعمان بلعياشي: مزيان نديرو الخير ولكن حشومة نصورو المساكين ونحرجوهم
|
شنو القرارات لي غادي دير من بعد النقاش القانوني والسياسي حول فضيحة “تعيينات الحبيب المالكي في هيئة ضبط الكهرباء”، وجهته “كود” للنائب الأول لرئيس مجلس النواب، سليمان العمراني، فكان جوابه :”هو الموقف السياسي نبقا نقولوه ومكاينش شي قرر اخر”. هنا بين على جبن سياسي كبير هو وحزبو، كيفاش سكتو على فضائح تعيينات كثيرة دازت، إلا هادي ديال هيئة الكهرباء لي دارت نقاش كبير وسط الرأي العام. السكوت كيعني الرضا وكيعني القبول مادام مصدرش هو ولا الأمانة بيان فالتعيينات السابقة. حتى قربات الولاية التشريعية عاد بانت ليه “الفضيحة بجلاجلها”. هاد النائب لي قبل بصفقة “إبعاد بنكيران” مقابل دخول الاتحاد الاشتراكي للحكومة، وبل أكثر من هذا قبل بمنصب النائب ديال الحبيب المالكي، رئيس مجلس النواب، يعني قبل باللعبة السياسية لي كانت معروفة بـ”لعبة الشروط” كيف وصفاتها افتتاحية نارية ديال جريدة العلم. الجبن السياسي لحزب “العدالة والتنمية”، ماشي حكم قيمة، بل وصف لمسار من “التنازلات” و”غياب الرؤية” وضعف القيادة السياسية، بحيث أنهم بانو بلي مفيدهومش خصوصا مع تدبير أزمة كورونا، ومافيدهومش ف الأغلبية الحكومية ومقدروش يفرضو على المالكي يقدم الاستقالة، وماعندهم الجرأة السياسية باش يقدمو الاستقالة من مكتب مجلس النواب. سليمان العمراني، لي هو نائب الامين العام لحزب العدالة والتنمية، كيعترف بلي مغاديش يدير تا شي قرار من غير الموقف السياسي.. يعني الهضرة بلا بلا بلا بدون قرار حقيقي، يعني ميقدرش يقدم الاستقالة. البي جي دي حس بلي تقولب، وعندو مشكل داخلي مع الأعضاء لي باغي مؤتمر استثنائي، وحزب ممافهمش مع الأغلبية ولا المعارضة حول القوانين الانتخابية. هذا حزب كيبين أنه خوا بالمغاربة، وخوا بالشعارات لي كان كيرفع ف الحملة الانتخابية ديال 2016. بغض النظر عن الخلاف القانوني حول التعيينات اللي دار المالكي، ولي أول موقع فضحها هو “كود” وبين كيفاش أن رئيسي البرلمان عينو صحابهم ف احزابهم (الاتحاد، البام)، فإنه يمكن القول بأن “البي جي دي كيدير رقصة الديك المذبوح”. اييه رقصة الديك المذبوح، لي فشل ف تدبير السياسات العمومية (التقارير الدولية شاهدة، تقارير جطو شاهدة، تقاير المهام الاستطلاعية شاهدة، فضائح صفقات وزارة الصحة شاهدة..)، اوا فين محاربة الفساد والحكامة. حكاية البي جي ي لخصها وزير المالية محمد بنشعبون فاش قال مؤخرا بأن “جميع القطاعات الحكومية فيها مشكل الحكامة وحتى هيئات الحكامة خصها الحكامة.. ومفاهيم ف دستور 2011 حبر على ورق”. مكاينش شي حكم قد هاد الحكم لي صدر بنشعبون على تجربة البي جي دي.
|
الجبن السياسي و”الحصلة” ديال صفقة “إبعاد بنكيران”.. العمراني باغي يطير الحبيب المالكي برقصات الديك المذبوح بعدما فات الفوت وقال لـ”كود”: معندي قرار نديرو إلا الموقف السياسي
|
بعد لاموض ديال “الباد بوز”، خرجات واحد الموضة جديدة، لي بغا يتشهر ويسلط عليه الأضواء، يقول غادي نعتزل، واخا بزاف من هاد “المعتزلين” اصلا مازال مابدواش، وباقي ما قدمو والو في المجال الفني باش ينسحبو. الممثل حمزة الطاهيري، لي بان مرة وحدة في هاد رمضان في مسلسل “سلمات أبو البنات، حتى هو نشر خبر اعتزالو، من بعد قال أنه غير تعرض لانهيار عصبي قوي، وهادشي ما عندو علاقة لا بالبوز ولا والو، وغادي يرجع. المغنية الطنجاوية سمية العماري المشهورة بسوما، لي من نهار بدات وهي غير مضاربة مع شريكتها في الغناء ديما، قالت حتى هي غادي تعتزل بعدما تزوجات وعرفات ان الغنا “حرام، وبعيد على طريق الله”. وآخر المعتزلين، ابتسام المومني، لي قالت أنها قررت تعتزل الغناء والفن واخا هي عمرها دارت شي واحد من هاد جوج. ها لي انهار، ها لي لقا الايمان، وها لي غير مايلقى مايدار.. وكلهم العامل المشترك بيناتهم انهم شي فن ماقدمو وشي مسيرة ماعندهم.
|
طريقة جديدة باش دير البوز.. أسماء شبه نكرة فنيا علنو اعتزالهم قبل حتى ما يبداو غير باش يتشهرو -تدوينات
|
هذ الأيام الإصابات بكورونا فإقليم إنزكَان آيت ملول ارتفعو بوثيرة كبيرة، ووصلو فالمجموع ل2750 واحد تقاس. وحسب مصادر محلية، فغير هذ الأيام تقاسو 8 ديال القابلات بالفيروس، وسيكيريتي، ومهندس صيانة، وحارس أمن خاص، فمختلف السبيطارات اللي كاينة فالإقليم. وفالصفحة ديالو ففيسبوك، قال الإطار الصحي فالإقليم، محمد المرابط، أن الوضع ولا خايب بزاف فالمنطقة، و”إذا قام جميع الأطقم بالتحليلات فلا محالة سنجد أكثر من 50% نتائجهم ستكون إجابية”.
|
11 تقاسو دقة وحدة.. الأطر الصحية فإنزكَان ضرباتهم كورونا
|
شمس الدين ولد المغنية القديرة نعيمة سميح تزاد عندو ولد. الفنانة صاحبة أغنية “ياك أجرحي” ختارت لحفيدها اسم م”حمد فارس”. ومنذ سنوات طويلة ختارت الفنانة الكبيرة تبعد على الاعلام والصحافة، وقليل لي مازال كيعرف الجديد ديالها.
|
مبارك ومسعود.. نعيمة سميح ولات جدة
|
كشف تقرير للبوليس الألماني ان ولاية شمال الراين وستفاليا المجاورة لهولندا، سجلت خلال 2020، حوالي 174 تفجير طالت شبابيك بنكية أتوماتيكية بغرض السطو على مبالغ مالية متفرقة. وغالبا ما توجه أصابع الاتهام في هذه الحوادث إلى عصابة مغربية – هولندية تدعى ب “اودي” وتنشط بمدينتي أوتريخت و امستردام كما تنفذ حوادث اقتحام أسواق ممتازة والسطو على بضائع ثمينة. كما سبق لمصالح الشرطة الهولندية بمدينة أوتريخت، بعد تحريات وأبحاث، اعتقال 4 مغاربة، متورطين في جرائم تخريب شبابيك بنكية أتوماتيكية والسطو على مبالغ مالية مهمة.
|
عصابة مغربية – هولندية خرباتها على كَيشيات بنكات بلاد ميركل والبوليس الألماني ما قدر يدير والو
|
حسب السلاوي شخصيا اللقاح ديال كورونا باقي خاصو الوقت، وحتى كاع ملي يتلقى خاصو مدة للتصنيع بأعداد ضخمة وفوقاش يوصل ويتوزع، يعني راه كورونا حرب حقيقية طويلة الأمد ومنهكة نفسيا وإقتصاديا، داكشي بحال حصار لينينكراد غير هو مكنتمناوش توصل بينا الحالة لداكشي كامل، ولكن عموما هاد الكلاس في الدار والترقب والتباعد الإجتماعي وشي ساد وشي حال ربما كيضيع علينا فرصة ديال تكوين مناعة قطيع فهاد الصيف مادام الفيروس ماكيقتلش بزاف في المغرب حسب وزارة الصحة وأغلب المصابين بلا أعراض، إذن منطقيا راه خاص يتطلق بنادم يسعى في الأرض فرحا ومرحا وتمارة وتكرفيص باش يجيب طرف ديال الخبز. نهار السبت مشيت للسوق الأسبوعي ديال بنسودة، غير أنه عامر كانت شي حاجة كتفرح وكتعني عودة الحياة لطبيعتها ولو غير بشوية، السوق كان خاوي حتى البياعة والشراية كانو فيه قلال وكذلك المتسوقين حاجة لي كتخلع وكتخلي الواحد يدير سيناريوات كحلة على المستقبل، لي جايب شي سلعة راه تقريبا حاصل فيها الرواج ميت، ولكن مع ذلك غير فكرة أن السوق عامر راه حاجة تخلي النفسية ترتاح، ولكن نهار الحد مشيت للسوق الأسبوعي ديال عوينة الحجاج لقيت البياعة والشراية جاو ودقو كياطنهم وهوما يوقفوا عليهم المخزن بوليس ومخازنية وقايد وباشا وجمعو داك السوق، سولت واحد القايد واش السوق كيجمعوه بسباب كورونا قالي آه، البلان غير منطقي بتاتا كورونا مكايناش فبنسودة ولكن كاينة فعوينة الحجاج ومكايناش في المول ديال برج فاس ولكن كاينة فسويقة شعبية. بزاف ديال السواقة راه كيجيو بالليل ويباتو شادين البلاصة وفالصباح بكري يبداو يطلقو سلعتهم، كون غير تعلمو من قبل تجي هانية ولكن الأسواق الأسبوعية تقريبا مطلوقة في المغرب كامل وفي فاس نيت راه بنسودة كان عامر فيها السوق وعوينة الحجاج جاو نوضوهم بدعوى كورونا، هادشي عادي أننا نشوفوه في بداية الجايحة، ولكن دابا لي العالم كلو كيتعايش معاها وكيرجع للحياة الطبيعية وحنا بلاد لي فيها الموت قليلة بزاف، ومع ذلك باقي العامل والباشا كيحرمو الناس من رزقهم خوفا على صحتهم، وهوما هادوك لي جاتهم كورونا وفالسبيطارات راهم صح من ظالم عاطيينها للقص والنعاس، راه غير منطقي يبقى هاد الزيار حتى لهاد الدرجة، البلاد كلات لعصا ديال بصح والمغاربة مستاعدين يخرجوا ويغامرو بحياتهم على طرف ديال الخبز، وهادي فرصة للمغاربة أنهم يكتاسبو مناعة القطيع تدريجيا إستعدادا للعام المقبل في حالة ماوقعاتش شي معجزة، إذن خليو بنادم يخرج يقلب على طرف ديال الخبز.
|
السوق ديال بنسودة خلاوه يعمر السبت بينما السوق ديال عوينة الحجاج جا الباشا والمخزن جراو عليهم هادشي غير منطقي ..هادي فرصة للمغاربة أنهم يكتاسبو مناعة القطيع تدريجيا إستعدادا للعام الجاي في حالة ماوقعاتش شي معجزة.. إذن خليو بنادم يخرج يقلب على طرف ديال الخبز
|
في الوقت الذي يعتبر فيه عدد من المتتبعين بأن “السياسة ماتت” و”الأحزاب تراجعت عن دورها التأطيري”، أنتج بعض الشباب المغاربة، برامج سياسية وثقافة على مواقع التواصل الاجتماعي (الفايسبوك، اليوتيب..)، يشرحون من خلالها القضايا المطروحة. وفي هذا الصدد قال عبد الصمد بنعباد، إعلامي وباحث في العلوم السياسية، لـ”كود”، إنه أنشأ قناته على اليوتيب “ع بالسياسة”، بأنه “باغي يقرب نقاش الشأن العام للناس بالدارجة ويفكك دوك المصطلحات لي كيكونو غير مفهومين”. وأضاف المتحدث بأن :”المغاربة اللي نخارطو بكثافة كبيرة في النقاش السياسي ديال فترة 2007 الى 2017ـ ما تبخروش وما نقارضوش، ولكنهم موجودين وخدامين على راسهم في انتظار يجي شي دينامو يعاود يخرج هاد الجمر ديال الوعي السياسي من الرماد””. 4 أسئلة وجهناها لصاحب القناة “ع بالسياسة”: 1 ـ اشنو هي قناة “ع بالسياسة” بداية شكرا للاصدقاء في موقع “كود”. قناة “ع بالسياسة” محاولة تبسيط نقاش الشان العام، باش يتقدم للناس العاديين اللي باغيين يفهمو اشنو واقع في البلاد والعالم، وعندهم صعوبات من بيناتها، اللغة والمفاهيم المركبة، ومن جهة أخرى طغيان الشعبوية والاختزال بل والهجوم على الجميع بدون استثناء ولا عقل وبلا حد ادنى ديال الاحترام. 2 ـ يوحي اسم “ع بالسياسة” انها قناة سياسية؟ ماشي بالضرورة، حيت المواطن المغربي هو اللي بدع هاد المصطلح ديال “ع بالسياسة”، اللي كيعني الهدوء والتوءدة وعدم التسرع من أجل الوصول إلى تحقيق الهدف، والهدف فهاد القناة ان المعلومة توصل للناس “غير بالعقل” أو “بالمهل”، وبلا أحكام مسبقة مع محاولة تجنب محاكمة الفاعلين. 3 ـ شكون الشريحة المستهدفة؟ طبعا هوما المغاربة كاملين، وفي المقدمة ديالهم مغاربة مواقع التواصل الاجتماعي، اللي كيتعاملو مع الصورة والفيديو اكثر من تعاملهم مع المقروء والمكتوب، وبالتالي محاولة استفادة من اكبر قدر ممكن من الفرص اللي كيعطيها عالم الانترنيت والمواقع الإلكترونية من اجل تحقيق تواصل اكبر واكثر إفادة. 4 ـ كاين اللي تيقول أن التفاهة هي السائدة في المغرب؟ بصراحة انا عندي واحد رأي اخر، التفاهة جزء من بنادم لاصقة فيه وبيها باش الانسان عاش وعايش، وواجه بيها صعوبات الحياة من نهار كان فوق الكرة الارضية، مشكلتي مع الناس اللي باغيين يحاربو التفاهة انهم بحالا “تواضعو” وقبلو ينزلو” عند الناس من السما فين عايشين، في حين ما يسمونه التفاهة هو صناعة فيها بزااااف ديال “الانساني” وفيها كذلك السينما. اكيد أن المغاربة إلى لقاو اللي يقدم ليهم “الانساني” كيمفا هو بعيد على السينما والغرائز، غادي يديهم بحوايجهم وبتعبير العروبية غاي يديهم “بحُبّْهم ولُبّْهم”. 4 ـ واش بقات شي سياسة فهاد البلاد؟ عرفت واحد القضية المغاربة شعب مسيس بالمزيان، المشكلة هي قلال الناس اللي كيعرفو يتعاملو مع الوعي الحاد للمغاربة، ويمكن غادي نكونو محظوظين اننا جيل عاش في السنوات الاخيرة وحدة من ازهى واجمل سنوات الممارسة السياسية من 2007 إلى 2017. هاد المغاربة اللي نخارطو بكثافة كبيرة في النقاش السياسي ديال هاد الفترة ما تبخروش وما نقارضوش، ولكنهم موجودين وخدامين على راسهم في انتظار يجي شي دينامو يعاود يخرج هاد الجمر ديال الوعي السياسي من الرماد.
|
بنعباد لـ”كود”: ها علاش طلقت برنامج “ع بالسياسة” بالدارجة..والمغاربة مسيسيين بزاف
|
Subsets and Splits
No community queries yet
The top public SQL queries from the community will appear here once available.